title: Antiikin Kreikan kirjallisuus

text: Julianus Apostata kirjoitti kristinuskoa vastaan puheen "Galilealaisia vastaan", joka ei ole säilynyt. Lisäksi hän kirjoitti pakanallisia hymnejä; näihin kuuluvat "Hymni jumalten äidille" ja "Hymni kuningas Heliokselle". Hänen teoksensa "Misopogon" (”Parranvihaaja”) on itseironinen satiiri; teos "Pidot" ("Symposion" eli "Saturnalia") oli suunnattu keisari Konstantinusta vastaan. Julianus pyrki palauttamaan pakanuuden valtionuskonnoksi uusplatonilaisessa muodossa.


title: Antiikin Kreikan kirjallisuus

text:
Libanios oli eräs viimeisiä Rooman valtakunnassa vaikuttaneita, joka puhui uskonnollisen suvaitsevuuden puolesta. Hänen tunnetuimpiin puheisiinsa kuuluu "Temppeleistä" ("Peri ton hieron"), joka puolusti pakanallisia temppeleitä. Themistios kirjoitti puheita sekä parafraaseja Aristoteleen teoksista. Hän vastusti uusplatonilaista esoteriaa. Himerios kirjoitti runollista proosaa ja mahtipontisia puheita historiallisista aiheista.
Suomeksi


title: Antiikin Kreikan kirjallisuus

text: Englanniksi


title: Ranta-alpi

text: Ranta-alpi ("Lysimachia vulgaris") on rannoilla ja kosteilla niityillä viihtyvä monivuotinen esikkokasvi. Se pystyy maanalaisten rönsyjensä avulla levittäytymään hyvinkin laajoiksi, tiheiksi kasvustoiksi. Ranta-alpin seuralaisena tavataan usein rantakukkia.


title: Ranta-alpi

text: Ranta-alpin keltaiset kukat eivät ole kovin suuria (10–15 mm), mutta niitä on paljon ja ne muodostavat kasvin latvaan ja ylimpiin lehtihankoihin ryhmiä. Ranta-alpi voi olla jopa 160 cm korkea. Lehdet ovat teräväkärkisiä ja kapeita, mutta pitkiä. Ne erkanevat varresta 2–4 lehden ryhminä.


title: William Rockefeller

text: William Rockefeller (31. toukokuuta 1841 − 24. kesäkuuta 1922) oli yhdysvaltalainen sijoittaja ja toinen Rockefellerin suvun perustajista ja keulahahmoista. Hän oli John D. Rockefellerin nuorempi veli.


title: William Rockefeller

text: William syntyi Richfordissa New Yorkissa. Vuonna 1853 hänen perheensä muutti Strongsvilleen Ohioon.


title: William Rockefeller

text: William aloitti uransa kirjanpitäjänä. Kun hänen veljensä alkoi tuottaa öljyä Ohiossa, tämä pyysi Williamia aloittamaan New Yorkissa öljyn vientiyrityksen. Sen nimeksi tuli vuonna 1870 Standard Oil.


title: William Rockefeller

text: William Rockefeller toimi yhtiön New Yorkin konttorissa edustustehtävissä ja asiamiehenä vuoteen 1911, jolloin Standard Oil joutui New Jerseyn oikeuteen ja hajotettiin määräävän markkina-aseman takia Sherman Antitrust Actin nojalla. Lisäksi hän oli kiinnostunut kuparista ja junista sekä yleishyödyllisestä liiketoiminnasta. Hän oli naimisissa Almira Geraldine Goodsellin kanssa, joka perusti National City Bank of New Yorkin. Heidän poikansa William Goodsell Rockefeller ja pankin johtajan James Stillmanin tytär menivät naimisiin ja näiden poika James Stillman Rockefeller otti pankin haltuunsa.


title: William Rockefeller

text: William kuoli vuonna 1922 Tarrytownissa New Yorkissa ja haudattiin Sleepy Hollow Cemeteryyn New Yorkiin.


title: Kalixjoki

text: Kalixjoki (vanhanimi "Kainuunjoki") paikallisesti "Kainuunväylä" () on yksi Pohjois-Ruotsin suurista joista. Kainuunjoki alkaa Kiirunasta Kebnekaisen tunturialueelta ja laskee Perämereen Kainuun eli Kalixin kunnassa.


title: Kalixjoki

text: Joen yläjuoksusta käytetään nimeä "Kaalasväylä", joka ruotsinkielisen "Kalixälven"-nimen tavoin lienee perua alkuperäisestä saamenkielisestä nimestä "Gáláseatnu". Kainuunväylä on mahdollisesti varsin myöhäsyntyinen paikallinen suomenkielinen nimitys joen alajuoksulle.


title: Kalixjoki

text: Eräs Kainuun sivujoista on Tärännönjoki, joka johtaa Tornionjoen yläjuoksun vettä osin Kainuunjokeen.


title: Kalixjoki

text: Suomen sodan jälkeen Venäjä esitti valtakunnanrajaa siirrettäväksi Kainuunjoelle, Ruotsi puolestaan Kemi- ja Ounasjoelle. Kompromissina raja siirrettiin Tornion- ja Muonionjoelle.


title: Nakkisämpylä

text: Nakkisämpylä (, ”kuuma koira”, joskin sana englannissa voi viitata itse makkaraan ilman sämpylää; puhekielessä myös ”hodari”) on halkaistu lämmitetty sämpylä, jonka välissä on nakki. Nakkisämpylät ovat suosittua pikaruokaa, koska ne ovat nopeita valmistaa.


title: Nakkisämpylä

text: Perinteinen tapa valmistaa hot dog on käyttää valmiin sämpylän sijasta ohutta, rasvaista vehnäleipätaikinaa, jolla pienet prinssinakit päällystetään ja sitten uppopaistetaan. Kun taikina kääritään nakin ympärille voisarven tavoin, ruokalajista käytetään nimeä "nakkipiilo" ( tai "crescent dog").


title: Nakkisämpylä

text: Nakkisämpylän alkuperää ei tunneta varmasti. Sen väitetään olevan peräisin Wienistä tai Frankfurtista 1400-luvulta. Keksijäksi on mainittu myös 1600-luvun teurastaja Johann Georghehner, joka olisi tuonut ruokalajin Baijerin Coburgista Frankfurtiin. Saksalainen Charles Feltman alkoi myydä nykyisen nakkisämpylän kaltaisia tuotteita Yhdysvalloissa 1870-luvulla. Muiksi keksijöiksi on mainittu baijerilainen makkaratehtailija Anton Ludwig Feuchtwanger, joka olisi myynyt nakkisämpylöitä maailmannäyttelyssä – joko Chicagossa vuonna 1893 tai Saint Louisissa vuonna 1904.


title: Nakkisämpylä

text: Yleisen luulon mukaan nimen "hot dog" keksi urheilupilapiirtäjä ”Tad” (Thomas A. Dorgan) vuonna 1903 kuvatessaan Harry M. Stevensin New York Giants -baseballjoukkueen katsojille myymiä makkaroita. Todellisuudessa nimi oli käytössä jo aiemmin, Barry Popikin mukaan viimeistään vuonna 1893.


title: Boogeyman (elokuva)

text: Boogeyman on kauhuelokuva vuodelta 2005. Elokuvan on ohjannut Stephen T. Kay ja tuottanut Evil Deadista tuttu Sam Raimi.


title: Boogeyman (elokuva)

text: Elokuvasta on tullut kaksi jatko-osaa, joista uusin ilmestyi vuonna 2009.


title: Boogeyman (elokuva)

text: Nähtyään 8-vuotiaana kuinka kaapissa vaaniva mörkö tappaa hänen isänsä väkivaltaisesti, Tim on jäänyt lapsuuden muistikuviensa vangiksi, eivätkä ne hellitä otettaan. Äidin kuoltua psykiatri ehdottaa Timille yöpymistä vanhassa kotitalossa, jotta tämä pääsisi eroon piinaavista traumoistaan. Ikävä kyllä, tuttu kaveri narisuttelee jo kaapin saranoita jatkaakseen kesken jäänyttä teurastamistaan.


title: Waldstein

text: Waldstein voi tarkoittaa ainakin seuraavia:


title: Kommunistinen nuorisointernationaali

text: Kommunistinen nuorisointernationaali (KNI) oli 1907–1943 toiminut kansainvälinen nuorisojärjestöjen yhteistyöorganisaatio. Järjestö perustettiin nimellä Sosialististen nuorisojärjestöjen kansainvälinen liitto (IVSJO), mutta se vaihtoi nimensä vuonna 1919 ryhdyttyään läheiseen yhteistyöhön Kommunistisen internationaalin kanssa. Ennen maailmansotaa IVSJO oli Toisen internationaalin nuoriso-osasto.


title: Kommunistinen nuorisointernationaali

text: IVSJO perustettiin maaliskuussa 1907 Stuttgartissa. Ensimmäiseksi puheenjohtajaksi valittiin belgialainen Hendrik De Man. Tätä seurasi Robert Danneberg (1908–1915). Saksalaisilla oli IVSJO:n perustamisessa keskeinen rooli ja liiton ensimmäisenä pääsihteerinä työskenteli Karl Liebknecht.


title: Kommunistinen nuorisointernationaali

text: Ensimmäisen maailmansodan riehuessa IVSJO piti huhtikuussa 1915 Bernissä edustajakokouksen, johon osallistui edustajia yhdeksästä maasta. Delegaatit riitelivät esimerkiksi suhtautumisesta sotaan. Enemmistöksi muodostui eurooppalaisten sosialidemokraattisten puolueiden ja Toisen internationaalin linjaan kriittisesti suhtautunut suuntaus. Vähemmistöön jääneet vetäytyivät tapahtuneen jälkeen liiton toiminnasta. Monet nuorisoliitot hajosivat sodan aikana. Vuoden 1915 kokous päätti alkaa julkaista lehteä "Die Jugendsinternationale". Willi Münzenberg järjesti kansainvälisen osaston perustamisen Berniin.


title: Kommunistinen nuorisointernationaali

text: 20. marraskuuta 1919 IVSJO piti Berliinissä ensimmäisen edustajakokouksensa sodan jälkeen. Kahtatoista jäsenliittoa edustaneet osanottajat päättivät tuolloin muuttaa järjestön nimeksi Kommunistinen nuorisointernationaali, jonka ensimmäisenä kongressina, vankilasta vapautuneen Münzenbergin organisoimaa, Berliinin kokousta on sittemmin pidetty. KNI:sta tehtiin Kominternin nuorisojärjestö ja Münzenbergistä KNI:n toimeenpanevan komitean pääsihteeri.


title: Kommunistinen nuorisointernationaali

text: KNI:n toinen kongressi pidettiin monien vaikeuksien jälkeen 1921 Moskovassa juuri ennen Kominternin vastaavaa kongressia. Komintern päätti alkaa suhtautua tiukemmin jäsenjärjestöjensä politiikkaan ja KNI noudatti tapojensa mukaan isoveljensä ohjeita. Komintern ohjeisti myös kaikkien KNI:n jäsenjärjestöjen nimien muuttamisen muotoon "x:n kommunistinen nuorisoliitto". Kommunistiset nuorisoliitot seurasivat maidensa kommunististen puolueiden linjauksia varsin uskollisesti. Pääsihteerin tehtävissä Münzenbergiä seurasi Voja Vujovic. KNI lakkautettiin Kominternin lakkauttamisen yhteydessä 1943.


title: Kommunistinen nuorisointernationaali

text: KNI:hin kuului kymmeniä nuorisojärjestöjä ympäri maailmaa. Perustavassa kokouksessa Berliinissä 1919 oli läsnä 19 edustajaa 14 maasta. Uusia jäsenliittoja hyväksyttiin tämän jälkeen runsaasti ja toisessa kongressissa kesäkuussa 1921 niitä oli jo 36. Seuraavan vuoden kongressissa jäsenjärjestöjä oli 38 ja vuonna 1924 jo 60. Viidennen kongressin aikaan (1928) KNI:hin kuului 46 jäsenliittoa.


title: Kommunistinen nuorisointernationaali

text: Suomesta KNI:hin kuului vuodesta 1921 Suomen sosialidemokraattinen nuorisoliitto (SSN), jonka viranomaiset lakkauttivat, osin tästä syystä, vuonna 1923. Salainen, KNI:hin kuulunut, Suomen kommunistinen nuorisoliitto (SKNL) perustettiin 1925 ja se toimi vuoteen 1936.


title: Tommy Ekblom

text: Tommy Uolevi Ekblom (s. 20. syyskuuta 1959 Porvoo) on suomalainen entinen este-, kestävyys ja maastojuoksija . Ekblom muistetaan erityisesti yhtenä kaikkien aikojen parhaista suomalaisista 3 000 metrin estejuoksijoista.


title: Tommy Ekblom

text: 5 000 metrillä Ekblom voitti Suomen mestaruuden vuosina 1983 ja 1986. 3 000 metrin esteissä mestaruus tuli vuosina 1979, 1981, 1982, 1984 ja 1986. Maastojuoksun lyhyen radan mestaruuden Ekblom voitti viisi kertaa peräkkäin vuosina 1981–1985 . Hän oli myös pronssilla 10 000 metrin juoksussa 1987, 1988, 1990 ja 1991. Hallista Ekblomilla on viisi SM-kultaa (1 500 metriä 1982, 3 000 metriä 1986 sekä 5 000 metriä 1982, 1984 ja 1986) .


title: Tommy Ekblom

text: Hyvistä ennätyksistään huolimatta Ekblom ei koskaan onnistunut kovin hyvin arvokilpailuissa. Hän oli 3 000 metrin esteissä EM-kisoissa 1982 kahdeksas ja 1986 kymmenes, MM-kisoissa 1983 12. sekä olympialaisissa 1980 12. ja 1984 yhdeksäs. Maastojuoksun MM-kisoissa vuonna 1988 Ekblom oli 18 .


title: Tommy Ekblom

text: Urheilu-uransa jälkeen Ekblom on toiminut valmentajana ja muun muassa Suomen kestävyysjuoksun lajipäällikkönä. Hänen valmennettavanaan on ollut muun muassa estejuoksun euroopanmestari Jukka Keskisalo. Ekblom toimii myös Suomen Urheiluliiton kestävyysjuoksun lajipäällikkönä sekä Mäkelänrinteen lukion kestävyysjuoksuvastaavana.


title: Jim Jones (artisti)

text: Jim Jones, oikealta nimeltään Joseph Guillermo Jones (s. 15. heinäkuuta 1976) on yhdysvaltalainen hiphop-artisti. Hän kuuluu The Diplomats -ryhmään. Hän on julkaissut neljä sooloalbumia. Jim Jones on esiintynyt myös CAPO- ja Jimmy Jones -nimillä.


title: Hermanni Rask

text: Hermanni Rask on suomalainen tanssija. Hän valmistui vuonna 1997 Teatterikorkeakoulun Tanssitaiteen laitokselta. Rask on freelance-tanssija ja on esiintynyt muun muassa Suomen Kansallisoopperassa ja useissa tanssiteattereissa ja teattereissa.


title: Hermanni Rask

text: Hän on näytellyt myös tv-sarja Salatuissa elämissä Kai Jaakolaa.


title: Tärännönjoki

text: Tärännönjoki eli Täränönväylä () on noin 50 kilometriä pitkä bifurkaatiojoki Ruotsin Pajalan kunnassa. Se johtaa pääosan Tornionjoen yläjuoksun vedestä Junosuvannosta Kainuunväylään eli Kalixjokeen Täräntöön.


title: Sigrid Juséliuksen säätiö

text: Sigrid Juséliuksen säätiö () on Suomen suurin lääketieteellisiin tutkimuksiin tukirahoja myöntävä yksityinen säätiö. Sen perusti vuorineuvos Fritz Arthur Jusélius testamentillaan 3. toukokuuta 1927, jolla halusi kunnioittaa tyttärensä, ennenaikaisesti kuolleen Sigrid Juséliuksen, muistoa.


title: Sigrid Juséliuksen säätiö

text: Säätiön omaisuus on noin 700 miljoonaa euroa. Tästä osakkeita on puoli miljardia euroa. Loput 15 % on kiinteistöjä ja 10 % obligaatioita. Helsingissä sijaitsevien talojen arvo on runsaat 100 miljoonaa euroa.


title: Sigrid Juséliuksen säätiö

text: Säätiö jakaa rahaa vain lääketieteelliseen tutkimukseen. Vuonna 2014 säätiö rahoitti lääketieteellistä tutkimusta 17,2 miljoonalla eurolla.


title: Gnassingbé Eyadéma

text:
Gnassingbé Eyadéma (26. joulukuuta 1935 – 5. helmikuuta 2005) oli Togon presidentti vuodesta 1967 kuolemaansa saakka.
Eyadéma syntyi Pyan kylässä maanviljelijäperheeseen. Hänen alkuperäinen nimensä oli Étienne Eyadéma Gnassingbé, mutta hän muutti sen afrikkalaisemmaksi vuonna 1974 jolloin sukunimestä tuli etunimi. Eräiden lähteiden mukaan hänen virallinen syntymävuotensa ja päivänsä ovat puhdasta sepitettä ja hän olisi syntynyt ehkä vuonna 1930.


title: Gnassingbé Eyadéma

text: Eyadéma palveli vuosina 1953–1961 Ranskan armeijassa. Hän osallistui sekä Indokiinan sotaan että Algerian sotaan. Kotimaahansa hän palasi vuonna 1962. Seuraavana vuonna hän oli johtamassa sotilasvallankaappausta, jonka yhteydessä Togon presidentti Sylvanus Olympio syöstiin vallasta ja surmattiin. Uudeksi presidentiksi nousi Nicolas Grunitzky.


title: Gnassingbé Eyadéma

text: Uusi, tällä kertaa veretön vallankaappaus tapahtui vuonna 1967. Eyadéma nousi Togon presidentiksi ja johti maata seuraavat 38 vuotta. Hän hoiti sekä maan presidentin että turvallisuusministerin virkoja.


title: Gnassingbé Eyadéma

text: Vuonna 1969 perustettiin maan ainoa sallittu puolue, RPT (Rasseblement du peuple togolais), joka oli ideologialtaan nationalistinen. Sen johtajaksi tuli presidentti Eyadéma. 1972 pidettiin presidentinvaalit, jotka Eyadéma voitti, koska vastaehdokkaita ei ollut. Samoin kävi vuonna 1979. Maan ainoan sallitun puolueen puheenjohtajasta tuli aina automaattisesti maan presidentti. Vuonna 1979 julistettiin Togon siirtyneen siviilivaltaan, mutta tämä oli pelkkä muodollisuus. Valta maassa säilyi tiukasti Eyadémalla joka voitti vaalit jälleen 1979, ollen ainoa ehdokas. Samanlaiset vaalit pidettiin myös vuonna 1986.


title: Gnassingbé Eyadéma

text: Valtakautensa aikana Eyadéma selvisi useista murhayrityksistä. Vuonna 1974 Eyadéma selvisi hengissä lentokoneen maahansyöksystä. Tammikuun 24. päivänä häntä kuljettanut lentokone syöksyi maahan. Togon valtiollisen propagandan mukaan Eyadémalla oli käytössään yli-inhimillisiä voimia, joiden turvin hän säilyi ainoana matkustajana elävänä. Todellisuudessa eloonjääneitä oli muitakin. Onnettomuuden tapahtumapäivä julistettiin valtiolliseksi juhlapäiväksi jolloin "juhlitaan voittoa pahuuden voimista". Eyadéma oli itse sitä mieltä, että kyseessä ei ollut lento-onnettomuus, vaan imperialistien sabotaasi. Sen oli tarkoitus estää häntä kansallistamasta Togon fosfaattikaivosyhtiötä (CTMB).


title: Gnassingbé Eyadéma

text: Vuoden 1991 elokuussa kansalliskokous asetti Joseph Koukou Kaffigohin Togon pääministeriksi. Eyadéma yritti estää tämän painostamalla kansalliskokousta sotilailla, mutta hän kuitenkin mukautui päätökseen. Tämän jälkeen hän oli lähinnä seremoniallinen presidentti. Hänen onnistui kuitenkin vaikuttaa maan asioihin hänelle uskollisen armeijan avulla.


title: Gnassingbé Eyadéma

text: Uusi murhayritys tapahtui maaliskuussa 1993, jolloin Eyadéma oli majoittuneena Tokoi sotilasleiriin. Hyökkäyksessä sai surmansa useita henkilöitä, mukaan lukien presidentin henkilöstöpäällikkö. Saman vuoden elokuussa järjestettiin uudet presidentinvaalit. Näihin vaaleihin oli oikeus asettaa ehdokkaita kaikista puolueista. Pääoppositiopuolueet boikotoivat niitä ja Eyadémalla oli vastassaan vain mitättömien pikkupuolueiden ehdokkaita. Hän sai 96,42% äänistä. Äänestysinto oli laimeaa hänen kotimaakuntansa Koron ulkopuolella. Hänet äänestettiin valtaan uudelleen vuonna 1993. Tällä kertaa vastassa olivat maan ensimmäisen presidentin poika Gilchrist Olympio ja hänen puolueensa UFC (yhdistyneet muutosvoimat). Eyadéman ilmoitettiin saaneen virallisesti 52,13% äänistä. Vaaleja moitittiin epärehellisiksi ja niiden yhteydessä väitetään surmatun satoja opposition kannattajia. Euroopan Unioni jätti vaalien johdosta vastalauseensa.


title: Gnassingbé Eyadéma

text: Eyadéma toimi Afrikan unionin puheenjohtajana vuosina 2000 ja 2001. Hän toimi myös rauhanneuvottelijana, tosin ilman menestystä, Norsunluurannikon sisällissodassa.


title: Gnassingbé Eyadéma

text: Togon perustuslakia muutettiin joulukuussa 2002. Tällöin poistettiin presidentin virkakausia rajoittanut pykälä. Pykälän mukaan yksi henkilö saa olla presidenttinä vain kaksi viisivuotiskautta. Tämän takia Eyadéman olisi pitänyt astua sivuun vuonna 2003. Vaalit pidettiin kesäkuussa 2003 ja Eyadéma voitti ne saaden 57.8% äänistä. Samalla tehtiin myös toinen muutos perustuslakiin. Presidentin vähimmäisikä laskettiin 45 vuodesta 35 vuoteen. Tämän katsottiin olevan dynastisen vallanperimyksen valmistelua: jos Eyadéma menehtyisi yllättäen, hänen poikansa Faure Gnassingbé olisi seuraaja. Eyadéma itse ilmoitti tekevänsä "henkilökohtaisen uhrauksen" ryhtymällä uudelleen presidentiksi. Euroopan Unioni asetti Togolle perustuslain muuttamisen takia talouspakotteita.


title: Gnassingbé Eyadéma

text: Euroopan Unioni lähetti 1. kesäkuuta 2004 Togoon valtuuskunnan, jonka tehtävänä oli arvoida maan demokratian tilaa ja aloittamaan maassa demokraattiset prosessit. Tarkoituksena oli käynnistää dialogi hallituksen ja opposition välillä. Euroopan Unioni halusi tavata muidenkin puolueiden kuin Eyadéman RPT:n edustajia, mutta hallitus asetti tapaamisille erittäin hankalia ehtoja. Niiden takia oppositiojohtajat, kuten Gilchrist Olympio, Yawoui Agboyibo ja Leopold Grinnivi katsoivat parhaaksi boikotoida tapaamisia. Euroopan unioni oli myös kiinnostunut Togon yleisestä ihmisoikeustilanteesta ja lehdistönvapaudesta. BBC:lle Eyadéma totesi, että Afrikka demokratisoituu "omia polkujaan ja omia aikojaan."


title: Gnassingbé Eyadéma

text: Eyadéma kuoli lentokoneessa matkalla Ranskaan saamaan apua terveysongelmiinsa 5. helmikuuta 2005. Kuolinsyyksi ilmoitettiin sydänkohtaus. Kuolinhetkellään hän oli Afrikan pisimpään vallassaollut valtionpäämies.


title: Gnassingbé Eyadéma

text: Eyadéman kuoleman jälkeen valtaan nousi monimutkaisten laki- ja vaalioperaatioiden jälkeen hänen poikansa Faure Gnassingbé.


title: Gnassingbé Eyadéma

text:
Togoon luotiin massiivinen henkilökultti Eyadéman ollessa presidenttinä. Perustettiin laulu- ja tanssiryhmä, johon kuului tuhat naista. Heidän tehtävänään oli laulaa ja tanssia presidentin kunniaksi. Presidentin kuvia oli esillä kaikissa kaupoissa. Maassa myytiin hänen kuvallaan varustettuja rannekelloja. Lisäksi ilmestyi sarjakuva, jossa Eyadéma oli supersankari, joka oli haavoittumaton ja varustettu yli-inhimillisillä voimilla.
Eyadéman kunniaksi Togon pääkaupunkiin Loméen pystytettiin pronssinen patsas. Lisäksi Lomén kansainvälinen lentokenttä on nimetty hänen mukaansa.


title: Montrealin kaupungintalo

text: Montrealin kaupungintalo (, ) on Kanadassa, Quebecin provinssin Montrealin kaupungintalo. Se sijaitsee Montrealin keskustassa, Place Jacques-Cartierin reunustalla.


title: Montrealin kaupungintalo

text: Alkujaan nelikerroksisen rakennuksen ovat suunnitelleet arkkitehdit Henri-Maurice Perrault ja Alexander Cowper Hutchison, ja se rakennettiin vuosina 1872–1878. Kaupungintalon arkkitehtuuri edustaa uusrenessanssityyliä.


title: Montrealin kaupungintalo

text: Vuonna 1922 rakennuksessa riehui tulipalo, joka tuhosi sisustuksen suurelta osin. Rakennusta kunnostettaessa siihen lisättiin 5. kerros ja sitä restauroitiin Ranskassa sijaitsevan Toursin kaupungintaloa mukaillen. Vuonna 1967 Ranskan presidentti Charles de Gaulle julisti sen parvekkeelta kuuluisan ”Vapaa Quebec” -puheensa.


title: Risto Räppääjä

text: Risto Räppääjä on Sinikka ja Tiina Nopolan suomalaisen lastenkirjasarjan päähenkilö. Risto Räppääjä on rummuttava ja räppäävä poika, joka asuu Rauha-tätinsä kanssa. Risto ja Rauha päätyvät mitä kummallisimpiin seikkailuihin, vaikka yrittävät elää ihan tavallista, rauhallista elämää. Hahmon idea syntyi, kun Nopoloilta pyydettiin animaatiokäsikirjoituksia Yle TV2:een. 11 ensimmäisessä kirjassa kuvitus on Aino Havukaisen ja Sami Toivosen käsialaa. He ovat tehneet myös tv-sarjan kuvakäsikirjoituksen yhdessä Leena Jääskeläisen ja Pekka Korhosen kanssa. Kirjasta "Risto Räppääjä ja nukkavieru Nelli" alkaen kuvituksesta on vastannut Christel Rönns.


title: Risto Räppääjä

text: Muita Risto Räppääjä -kirjojen henkilöitä ovat alakerrassa asuva herra Lindberg, tv-kokit Pinja ja Pontus Perhonen, Nuudelipää eli Nelli Perhonen, Rauha-tädin serkku pakastaja-Elvi, Alpo-kissa, Kullervo Vonninen, Aimo ja Eino Kuukkeli, pianisti Reino Rubinstein, Hildur "Hilpuri" Tilli, kyselijä Niilo Rummukainen, lapsitähti Kamilla Puumalainen, laulaja Ville Pyry ja hänen mummonsa Hilppa Pyry.


title: Ronald Pognon

text: Ronald Pognon (s. 16. marraskuuta 1982 Le Lamentin, Martinique) on ranskalainen pikajuoksija. Helmikuussa 2005 hän juoksi 60 metrin juoksun sisäratojen Euroopan ennätyksen 6,45. Dwain Chambers alitti ennätyksen maaliskuussa 2009 juoksemalla 6,42. Pognon on myös ensimmäinen ranskalainen, joka on juossut 100 metriä alle kymmenen sekunnin (9,99).


title: Menton

text: Menton on kaupunki Ranskan Rivieralla eli Côte d’Azurilla, lähellä Italian rajaa. Sen asukasluku on 27 655 (vuonna 2006), ja pinta-ala 14,05 neliökilometriä. Kaupunkia on usein luonnehdittu Ranskan Rivieran kauneimmaksi kaupungiksi, mistä juontuu sen lempinimi ”La perle de la France” (). Sen lisäksi kaupunkia kutsutaan myös Ranskan italialaisimmaksi kaupungiksi, johtuen aivan vieressä sijaitsevan Italian kulttuurin vaikutuksesta siihen.


title: Menton

text: Mentonin nykyinen nimi viittaa sanoihin "Mont d’Othon" ’Othonin vuori’. Nimi mainitaan ensimmäistä kertaa historiallisissa lähteissä vuonna 1261. Asutus oli kuitenkin kehittynyt paikalle jo 1100-luvulla. Vuonna 1157 paikan siihen asti omistanut Ventimiglian herttua Guido Guerra lahjoitti alueen genovalaiselle Gugliemo Ventolle. 1200-luvulla alue päätyi puolestaan Kaarle Anjoulaiselle ja vuonna 1346 guelfien ja ghibelliinien kiistojen seurauksena se palautui hetkeksi Venton suvulle. Tämän jälkeen se päätyi Monacon ruhtinaalle Charles Grimaldille. Vuonna 1524 Menton joutui Andrea Dorian joukkojen pommittamaksi. Sen jälkeen kaupunki päätyi Monacon ohella Kaarle V:n haltuun.


title: Menton

text: Vuonna 1641 Menton päätyi Ranskan suojelukseen Péronnen sopimuksen mukaisesti. Vuonna 1792 siitä tuli osa Alpes-Maritimesin departementtia. Kaupunki kuitenkin erotettiin Ranskasta Pariisin sopimuksella 1814 ja se päätyi jälleen Monacon Grimaldeille. Menton irtautui Monacosta Charles Trencanin aloitteella 1848 ja siitä tuli vapaakaupunki Sardinian suojeluksessa. Vuonna 1860 Mentonissa järjestettiin kansanäänestys Ranskaan liittymisestä, ja suurin osa äänestäneistä kannatti liitosta. Seuraavana vuonna Monacon ruhtinas Kaarle III myi oikeutensa Mentoniin ja Roquebruneen Ranskan hallitsijalle Napoleon III:lle neljän miljoonan kultafrangin hintaan. Toisen maailmansodan aikana Mentonin miehitti ensin Italia ja sitten Natsi-Saksa. Kaupunki vapautettiin vuonna 1944.


title: Taotao, pieni pandakarhu

text: Taotao, pieni pandakarhu (alkuperäiseltä nimeltään "Tao Tao Ehonkan") on saksalais-japanilainen vuosina 1983–1985 valmistunut 52-osainen animepiirrossarja. Sarjan ohjasivat Shuichi Nakahara ja Tatsuo Shimamura. Sarjaa edelsi vuonna 1981 valmistunut elokuva.


title: Taotao, pieni pandakarhu

text: Sarja kertoo pienestä Tao Tao -nimisestä pandakarhusta, joka asustaa äitinsä (Pandamuorin) ja eläinystävien kanssa Kiinassa Waizan-nimisessä laaksossa. Pandamuori kertoo Tao Taolle ja eläinystäville joka jaksossa opettavaisen tarinan, jotka liittyvät asioihin tai ongelmiin, joita Tao Tao ja eläinystävät ovat kohdanneet.


title: Taotao, pieni pandakarhu

text: Suomessa sarja esitettiin televisiossa TV1-kanavalla ensimmäisen kerran vuosina 1984–1985. Suomenkielisenä kertojana toimi Inkeri Wallenius itävaltalaisen ORF-kanavan saksankielisen ääniraidan päälle. Ensiesityksen jälkeen sarjaa on esitetty televisiossa muutaman kerran uusintana.


title: Taotao, pieni pandakarhu

text: Sarjan tunnusmusiikin on säveltänyt tšekkiläinen Karel Svoboda. Sarjan suomenkielisen tunnusmusiikin esittää Satu Vuorjoki. Tunnusmusiikin sanat suomeksi käänsi Yleisradion kääntäjä Maija-Liisa Vuorjoki. Satu Vuorjoen esittämä versio on julkaistu myös useammalle lastenmusiikkia sisältävälle kokoelmalevylle. Hänen lisäksi Vuorjoen kääntämillä sanoilla tunnusmusiikin on levyttänyt muun muassa Liisa Hyttinen. Heidi Korpinen levytti kappaleen säveltäjä Matti Kontion tekemällä käännöksellä vuonna 1986. Kotkalainen yhtye Guava julkaisi sarjan tunnuskappaleen singlenä vuonna 2003, ja sitä soitettiin varsin runsaasti radiossa.


title: Taotao, pieni pandakarhu

text: Sarja on julkaistu kokonaisuudessaan DVD:llä. Sarjan jaksoja on myös 1990-luvulla julkaistu VHS-kasetilla.


title: Heikki Jääskeläinen

text: Heikki Elia Jääskeläinen (s. 10. marraskuuta 1979 Tampere) on suomalainen laulaja. Hän tuli tunnetuksi osallistuessaan "Idols"-kilpailuun, jonka hänen kaksoisveljensä Ilkka Jääskeläinen voitti. Heikki Jääskeläinen putosi kisasta juuri ennen semifinaaleja, kun tuomaristo sai vielä pudottaa viisi kilpailijaa ennen kuin oli yleisön vuoro äänestää seitsemän finalistia.


title: Heikki Jääskeläinen

text: SonyBMG-levy-yhtiön ehdotuksesta Heikki ja Ilkka alkoivat esiintyä duona tammikuussa 2006. Ilkan albumi "Vuosisadan Rakkaustarina" ilmestyi keväällä 2006. Heikki laulaa albumin yhdeksällä raidalla, joista "Jotain parempaa" on hänen itse sanoittamansa ja "Tää enemmän on" veljesten yhdessä sanoittama. Helmikuussa 2006 Ilkka ja Heikki kiersivät Suomea muiden Idols-finalistien kanssa. Huhtikuussa 2006 veljekset aloittivat säännöllisen keikkailun ohjelmatoimisto ExtraViihteen riveissä. Levy-yhtiön ja duon erimielisyyksien vuoksi levytyssopimus kuitenkin purettiin vuoden 2007 alussa.


title: Heikki Jääskeläinen

text: Nykyään Jääskeläinen työskentelee äidinkielen ja kirjallisuuden opettajana.


title: Isoholmi

text: Isoholmi on Raahen kaupungin pohjoisosassa sijaitseva kaupunginosa. Isoholmin naapurikaupunginosia ovat Holminlaakso, Antinkangas, Vilppu, Lehmiranta ja Pikkuholmi. Isoholmi on lähes täysin omakotitaloaluetta, joka on rakennettu 1970-luvun alussa. Isoholmintie alkaa vanhasta Ouluntiestä, josta se kulkee läpi Antinkankaan ja päättyy Isoholmin mäelle, tehden 90 asteen kulman, josta tien nimi vaihtuu Kivitieksi.


title: Varhainen metallikausi

text: Varhainen metallikausi oli kausi, jolloin metalliesineiden valmistaminen tai ainakin käyttö jo tunnettiin, mutta myös kivi oli yhä merkittävä työkalujen raaka-aine. Suomessa varhaismetallikausi tarkoittaa pronssikautta ja rautakauden alkua noin vuosina 1500 eaa. – 200 jaa. Varhaisella metallikaudella Suomen asutus oli jakautunut rannikon ja sisämaan kulttuureihin. Varhaismetallikauden näkyvimpiä muinaisjäännöksiä ovat suuret kiviröykkiöhaudat, joita on varsinkin silloisen rannikon läheisyydessä. Ruotsin alueen vaikutus oli voimakas rannikkoseuduilla, kun taas sisämaankulttuurin yhteydet ulottuivat myös Itä-Venäjän suuntaan.


title: Karel Svoboda

text: Karel Svoboda (14. heinäkuuta 1938 Plzeň – 28. tammikuuta 2007 Jevany) oli tšekkiläinen säveltäjä, joka sävelsi 1970-luvulla musiikin moniin lasten piirrettyihin televisio-ohjelmiin.


title: Karel Svoboda

text:
Svoboda opiskeli aluksi lääketiedettä, mutta lopetti kolmen vuoden jälkeen. Vuonna 1969 hän sävelsi kappaleen "Lady Carneval" tšekkoslovakialaiselle pop-laulajalle Karel Gottille, josta tuli erittäin suosittu. Kaikkiaan Svoboda sävelsi Gottille noin 80 laulua. Hän työskenteli 30 vuoden ajan saksalaiselle ZDF-televisiokanavalle ja sävelsi tunnusmusiikkia lukuisiin ohjelmiin. Tunnettuja Svobodan sävellyksiä ovat muiden muassa "Maija Mehiläinen", "Taotao", "Pinokkio" ja "Peukaloisen retket" -sarjojen tunnussävelmät. Svoboda on säveltänyt myös musiikit neljään musikaaliin: "Noc na Karlstejne",
"Dracula" (1995), "Monte Cristo" (2000) ja "Golem" (2006, ensi-ilta syyskuussa 2008).


title: Karel Svoboda

text: Svoboda löydettiin tammikuussa 2007 luoteihin kuolleena huvilansa puutarhasta Jevanyssä. Kuolema tulkittiin itsemurhaksi. Häneltä jäi vaimo ja pieni poika.


title: Ali Abdullah Saleh

text: Sotamarsalkka Ali Abdullah Saleh (, 21. maaliskuuta 1942 Bayt al-Ahmar – 4. joulukuuta 2017) oli Jemenin presidentti. Hän oli Jemenin arabitasavallan eli Pohjois-Jemenin presidentti 1978–1990 ja yhdistyneen Jemenin tasavallan presidentti vuodesta 1990. Saleh hallitsi Jemeniä aina vuoteen 2012 saakka, jolloin hän luopui vallasta Jemenin vallankumouksen yhteydessä. Sittemmin hän liittoutui pohjoisen kapinaliike huthien kanssa ja maassa syttyi sisällissota huthien, Salehin kannattajien ja Abdrabuh Mansur Hadin kansainvälisesti tunnustetun hallinnon välillä. Huthien ja Salehin liitto alkoi horjua vuonna 2017 Salehin vihjatessa olevansa valmis sopimukseen sotaan sekaantuneen Saudi-Arabian kanssa ja lopulta Salehin kannattajien ja huthien välillä syttyi taisteluja. Saleh sai surmansa huthien hyökkäyksessä hieman Sanaan eteläpuolella.


title: Ali Abdullah Saleh

text: Ali Abdullah Saleh syntyi 21. maaliskuuta 1942 jemeniläiseen sanhan-heimoon Bayt al-Ahmarin kaupungissa. Pohjois-Jemenin sisällissodassa Saleh taisteli tasavaltalaisten puolella Saudi-Arabian tukemia kuningasmielisiä vastaan. Kun presidentti Ahmad al-Ghashmi vuonna 1978 salamurhattiin, Saleh nimitettiin väliaikaiseen presidenttineuvostoon ja pääesikunnan päällikön sijaiseksi. Vain kuukausi myöhemmin Pohjois-Jemenin parlamentti nimitti hänet maan presidentiksi. Saleh valittiin monien ulkomaalaisten tarkkailijoiden yllätykseksi presidentiksi myös vaaleissa vuosina 1982 ja 1988. Salehin presidenttikaudella nousi esiin kysymys Pohjois- ja Etelä-Jemenin yhdistymisestä. Kommunistien hallitsemaa etelää tuki Neuvostoliitto, mutta sen romahtaessa tavoite Jemenien yhdistymisestä tuli mahdolliseksi. Saleh julistettiin uuden yhtenäisen Jemenin tasavallan presidentiksi toukokuussa 1990.


title: Ali Abdullah Saleh

text: Uusi yhdistynyt Jemen oli sisäisesti epävakaa. Vuonna 1994 syttyi Jemenin sisällissota etelän julistautuessa jälleen itsenäiseksi. Etelän itsenäisyyttä kesti kuitenkin vain kaksi kuukautta Salehin pohjoisen asevoimien murskatessa etelän vastarinnan. Maan parlamentti valitsi hänet jälleen presidentiksi vuonna 1994 ja vuoden 1999 vaaleissa hän sai virallisten lukujen mukaan 96,2 % äänistä. Maan epävakaus ei kuitenkaan päättynyt tähänkään ja ongelmia tuottivat esimerkiksi Afganistanin sotaan Neuvostoliittoa vastaan osallistuneet jemeniläiset islamistit, jotka olivat alkaneet palata kotimaahansa. Sieppaukset räjähtivät käsiin ja vaikka tapaukset olivat pitkään väkivallattomia, joulukuussa 1998 sai surmansa neljä länsimaista turistia erään ryhmittymän yrittäessä siepata 16 hengen turistiryhmän. Vuoden 2000 lokakuussa al-Qaedaan yhteyksissä oleva järjestö pommitti Yhdysvaltain laivaston hävittäjää USS Colea Adenin kaupungin satamassa ja 17 amerikkalaista sai surmansa. Saleh salli iskun jälkeen Yhdysvaltojen operoida Jemenin rajojen sisällä islamisteja vastaan, mikä taas kasvatti hänen vastustustaan. Syyskuun 11. päivän terroritekojen jälkeen vuonna 2001 CIA kiihdytti toimiaan osana niin sanottua terrorismin vastaista sotaa ja Saleh alkoi saada taloudellista tukea Yhdysvalloista yhteistyötä vastaan. Aikaisemmin samana vuonna oli viety myös läpi uudistus, joka nosti presidentin virkakauden viidestä vuodesta seitsemään ja samalla muodostettiin presidentin nimittämä 111-henkinen šuuravaltuusto.


title: Ali Abdullah Saleh

text: Vuoden 2004 kesäkuussa entinen parlamentin edustaja Hussein al-Houthi aloitti aseellisen vastarinnan Salehin hallintoa vastaan. Al-Houthi sai surmansa verisissä taisteluissa vielä saman vuoden aikana, mutta hänen seuraajansa eli huthit jatkoivat vastarintaa Salehia vastaan maan pohjoisosassa Saadan maakunnassa. Saman kaltainen vastarintaliike syntyi myös etelässä (Etelän liike), mutta siltä puuttui huthien kaltainen tehokas poliittinen johto. Korruptio johti lisääntyneeseen köyhyyteen ja esimerkiksi vuonna 2005 mielenosoittajia kuoli polttoaineen tukien poistamista vastustaneissa mellakoissa. Tilanteesta huolimatta Saleh sai 77 % äänistä syyskuussa 2006 järjestetyissä presidentinvaaleissa.


title: Ali Abdullah Saleh

text: Taloudellinen tilanne ja poliittisten uudistusten uute kasvattivat edelleen Salehin vastustusta ja johtivat Jemenin vallankumoukseen. Vuonna 2011 Saleh lupasi erota virastaan kuukauden sisällä, mutta kun hän rikkoi lupauksensa toukokuussa 2011 mielenosoitukset häntä vastaan alkoivat uudelleen. Kesäkuussa samana vuonna Saleh haavoittui presidentin asuntoa vastaan tehdyssä sinkoiskussa. Saleh matkusti hoitoon Yhdysvaltoihin ja palasi Jemeniin helmikuussa 2012, mikä aiheutti jälleen mielenosoituksia. Viimein 27. helmikuuta hän suostui luovuttamaan vallan Abdrabuh Mansur Hadille. Salehin vallasta luopumisen jälkeen YK:n turvallisuusneuvosto arvioi Salehin keränneen 32-60 miljardin dollarin omaisuuden valassa ollessaan.


title: Ali Abdullah Saleh

text: Hadin johtama uusi väliaikaishallinto pyrki toteuttamaan uutta liberaalimpaa politiikkaa. Keskustelut esimerkiksi hallinnollisesta uudistuksesta eivät kuitenkaan tuntuneet etenevän, mikä yhdistettynä huonoon taloustilanteeseen johti jälleen epävakauteen. Samalla entinen presidentti Saleh pyrki jatkuvasti sekaantumaan väliaikaishallinnon toimintaan. Esimerkiksi Yhdistyneet kansakunnat asetti Salehille pakotteita vallanvaihdoksen horjuttamisesta. Pohjoisen huthit osallistuivat väliaikaishallinnon toimintaan sen alkuvaiheessa, mutta epäonnistumisen jälkeen liike päätti turvata oman asemansa. Syyskuussa 2014 huthit etenivät pohjoisen Saadasta kohti etelää vallaten maan pääkaupunki Sanaan. Salehilla oli oleellinen osuus huthien leviämisessä ja hän uskoi voivansa käyttää aikaisempia vihollisiaan hutheja muita poliittisia vastustajiaan vastaan Hadin hallinnossa. Zaidilaisella huthi-liikkeellä oli aluksi monien jemeniläisten tuki uskonnosta riippumatta. Sen yrittäessä asettaa ehtoja Hadille tämä kuitenkin erosi tammikuussa 2015 ja pakeni etelän satamakaupunki Adeniin. Tilannetta seurasi Jemenin sisällissota huthien, Salehille uskollisten turvallisuusjoukkojen ja Hadin johtaman kansainvälisesti tunnustetun hallinnon välillä huthien ja Salehin joukkojen yrittäessä ottaa koko maan haltuunsa.


title: Ali Abdullah Saleh

text: Jemeniä ympäröivät sunnalaiset arabimaat sekaantuivat tilanteeseen peläten Iranin käyttävän tilannetta hyväkseen kasvattaakseen omaa vaikutusvaltaansa alueella. Saudi-Arabian johtama arabimaiden koalitio aloitti ilmaiskut hutheja vastaan Yhdysvaltojen, Yhdistyneen kuningaskunnan ja Ranskan tarjotessa logistista apua. Huthien eteneminen pysäytettiin Adenin ulkopuolella ja heidät ajettiin ulos suuresta osasta maan eteläosia. Huthit hallitsivat kuitenkin edelleen maan pohjoisosia ja pääkaupunki Sanaata. Samaan aikaan Arabian niemimaan al-Qaida kiihdytti omia hyökkäyksiään.


title: Ali Abdullah Saleh

text: Salehin ja huthien liitto alkoi rakoilla vuoden 2017 puolella ja Saleh vihjasi saattavansa olla valmis sopimukseen Saudi-Arabian kanssa. Joulukuussa 2017 huthien ja Salehin kannattajien välillä syttyi yhteenottoja maan pääkaupunki Sanaassa. Salehin liittolaiset valtasivat aluksi nopeasti suuren osan pääkaupungin eteläosista ja Saudi-Arabia julisti tukevansa "vallankumousta" hutheja vastaan. Huthit ottivat kuitenkin jälleen haltuunsa suurimman osan pääkaupungista 3. joulukuuta mennessä ja Salehin suvun ja liittolaisten kotien lähettyvillä käytiin ankaria taisteluja. Saudi-Arabian johtama koalitio teki iskuja hutheja vastaan, mutta näiden onnistui silti lopulta vallata Salehin oma koti ja liikkeellä olleet huhut saudien johtaman koalition etenemisestä pääkaupunkiin osoittautuivat pian vääriksi. Hieman myöhemmin Salehin uutisoitiin kuolleen. Salehin puolue Yleinen kansankongressi vahvisti Salehin saaneen surmansa maanantaina 4. joulukuuta. Huthitaustaisten lähteiden mukaan Saleh sai surmansa tiesululla Sanaan eteläpuolella kapinallisten hyökättyä häntä kuljettanutta autoa vastaan singoin ja käsiasein. Samassa hyökkäyksessä sai surmansa myös yleisen kansalliskongressin pääsihteeri Aref al-Zouka. Myöhemmin sosiaalisessa mediassa levitettiin videota, jolla Salehia muistuttava ruumis siirrettiin lava-autoon.


title: Ali Abdullah Saleh

text: Saleh oli naimisissa, mutta hänen avioliitostaan on vain vähän julksita tietoa. Avioliitossa syntyi lapsia, joihin lukeutuivat kaksi poikaa nimeltä Ahmed ja Khaled. Uskonnoltaan hän oli zaidilainen šiiamuslimi.


title: Iajuddin Ahmed

text: Iajuddin Ahmed (bengaliksi: ইয়াজুদ্দিন আহমেদ) (1. helmikuuta 1931 Bikrampur, Brittiläinen Intia – 10. joulukuuta 2012 Bangkok, Thaimaa) oli bangladeshilainen poliitikko, joka toimi maan presidenttinä 2002–2009.


title: Iajuddin Ahmed

text: Ahmed opiskeli Dhakan yliopistossa, suoritti tohtorin tutkinnon Wisconsinin yliopistosta ja palasi sen jälkeen Dhakan yliopistoon maaperägeologian apulaisprofessoriksi. Myöhemmin hän nousi saman laitoksen professoriksi. Hän saavutti laitoksen puheenjohtajan sekä biologisen tiedekunnan dekaanin paikan. Ahmed työskenteli myös Cornellin yliopistossa vierailevana professorina vuonna 1984. Ahmedilla ja hänen vaimollaan tohtori Anwara Begumilla oli kolme lasta.


title: Iajuddin Ahmed

text: Ahmed oli virkamieshallituksen neuvonantaja vuonna 1991. Hän toimi myös Yleisten laitosten komission puheenjohtajana 1991–1993. Hänet valittiin presidentiksi puolueettomana ehdokkaana, jonka kaikki suurimmat puolueet pystyivät hyväksymään. Pääministeri Khaleda Zian kauden päättyessä hänelle ei saatu sovittua seuraajaa, ja presidentti Iajuddin Ahmed otti viran hoitaakseen lokakuusta 2006 tammikuuhun 2007 asti. Hän ei pystynyt järjestämään uusia vaaleja maan levottomuuksien vuoksi, ja julisti Bangladeshin hätätilaan. Pääministeriksi hän nimitti 12. tammikuuta 2007 Fakhruddin Ahmedin.


title: Iajuddin Ahmed

text: Ahmedille tehtiin sydämen ohitusleikkaus toukokuussa 2006. Viimeisinä vuosinaan hän kärsi sydän- ja munuaisongelmista. Ahmed joutui uuteen sydänleikkaukseen marraskuussa 2011, minkä jälkeen hänen tilansa heikkeni munuaisvaivojen takia nopeasti. Hän kuoli bangkokilaisessa sairaalassa joulukuussa 2012.


title: Tekstiilikeramiikka

text: Tekstiilikeramiikka on tekstiilipäällysteisen muotin avulla tai muulla vastaavalla tavalla tehtyä kivikauden keramiikkaa.


title: Tekstiilikeramiikka

text: Tekstiilipainanteista keramiikkaa on tehty Kiinassa, Pohjois-Amerikassa ja Keski-Euroopassa. Suomeen tekstiilikeramiikka on levinnyt Volgan yläjuoksulta. Tekstiilikuvio saatiin aikaan leimasimilla yms. Imitoitua tekstiilikeramiikkaa esiintyy pohjoisimmassa Skandinaviassa ja Kuolassa.


title: Tekstiilikeramiikka

text: Suomessa tekstiilipainanteita on todettu jjonkin verran myös nuorakeramiikan löydöissä ja Kiukaisten kulttuurin keramiikassa, jotka eivät kuulu varsinaisen tekstiilikeramiikan piiriin ja ovat varhaisemmalta kaudelta. Suomessa tekstiilikeramiikkaan sekoitettiin monia aineita, mutta Ruotsin Norrlannissa ainoastaan asbestia. Ruotsissa, Norrlannissa tekstiilipainentein koristeltu keramiikka onkin useimmiten asbestisekoitteista.


title: Tekstiilikeramiikka

text: 1) Nimitys voi viitata mihin tahansa keramiikkaan, jonka pinnassa näkyy tekstiilipainanne. Tällaista keramiikkaa on tehty muun muassa Keski-Euroopassa, Kiinassa ja Pohjois-Amerikassa.


title: Tekstiilikeramiikka

text: 2) Nimitys voi tarkoittaa myös Suomessa käytössä ollutta tiettyä pronssikauden keramiikkaa, jossa vain osassa esiintyy tekstiilipainanne. Suomalaisen tekstiilikeramiikan alkuperän on katsottu olevan idässä, Volgajoen yläjuoksulla.


title: Tekstiilikeramiikka

text: Vaikka nimitys tekstiilikeramiikka on yleisessä käytössä, tutkijat ovat eivät ole yksimielisiä siitä, miten nämä painanteet on tehty. On kuitenkin tunnistettu todellisen, palttinasidoksisen kankaan painanteita löydetyissä esineissä. Toisaalta arvellaan, että tekstiilipainanne on saatu aikaan leimasimilla tai pyörittämällä makramee-punosta märän saviastian pinnalla. Tekniikoita on tietysti voinut olla monenlaisia. Myös imitoitua tekstiilikeramiikka, joka kaikkien tutkijoiden mielestä on leimasimilla painetua, on löydetty.


title: Tekstiilikeramiikka

text: Tekstiilikeramiikasta on Suomessa käytetty myös nimityksiä Sarsan keramiikka tai Sarsan-Tomitsan keramiikka. Venäjällä käytetään nimitystä verkkokeramiikka (englanniksi net ware). Tekstiilikeramiikka tai "Suomen itäinen pronssikulttuuri" ulottivat vaikutuksensa koko Suomeen ja välillisesti keskiseen Skandinaviaan. Skandinavian sitkeä keramiikattomuus murtui tässä vaiheessa.


title: Tekstiilikeramiikka

text: Sarsan keramiikkaa esiintyy Satakunnassa ja Hämeessä, Tomitsan keramiikan levinneisyys ulottuu Saimaan vesistöalueen pohjoisosista Itä-Karjalaan. Kainuun keramiikka on löydetty vain Kainuusta. Kalmistomäen keramiikkaa on löydetty Kaakkois-Suomesta ja Karjalan kannakselta Räisälän Kalmistonmäen asuinpaikasta, mistä nimikin tulee.


title: Tekstiilikeramiikka

text: Sarsan keramiikka on pääasiassa läntistä tekstiilikeramiikkaa, niin sanottua välivyöhykkeen keraamisen tradition jatkoa. Tomitsan keramiikka taas on itäistä perua, siihen liittyy myös Kalmistonmäen ryhmä, jonka löydöt keskittyvät lähinnä Laatokan ympärille. Näitä ovat tutkineet Christian Carpelan ja Mika Lavento.


title: Tekstiilikeramiikka

text: Sarsa-Tomitsan keramiikan astiamuodoissa on kolme päätyyppiä, joista suoraseinämäinen esiintyy sekä Sarsan että Tomitsan keramiikassa, loivasti profiloitua ja olkakulmaista vain Tomitsan keramiikassa. Tasaisessa astian pohjassa ei useimmiten ole jalkalevennystä ja pohja on sileä. Koristelu rajoittuu yläosaan, alaosassa on aina joko tekstiilipainannetta tai naarmutusta. Astioissa on joskus merkkejä vyöhyketekniikan käytöstä, mutta muottiakin on saatettu käyttää. Tomitsan keramiikassa savimassa on pääasiassa kivimurskasekoitteista, yleensä on käytetty lisäksi vähäisissä määrin asbestia, kiillettä tms. Sarsan keramiikkasaven lisäaineena on shamottea eli palaneen saven murskaa.


title: Tekstiilikeramiikka

text: Ryhmät erottaa toisistaan koristelun perusteella, sillä Tomitsan keramiikassa on aina mukana vaakasuora elementti. Koristelussa on vallalla joko avoin tai kehystetty tapa. Avoimessa tavassa kampaleimat muodostavat viivoja tai kulmaviivoja ja vyöhykkeissä on myös kuoppia. Vaakavyöhyke saattaa koostua pelkistä kuopista. Nämä ovat useimmiten astian päältä päin painettuja, mutta joskus sisäpuoleltakin, jolloin astian pintaan muodostuu kuhmuja. Kehystetyssä tavassa kampaleimakehys rajaa useimmiten kulmaviiva-aiheista koristelua. Kehystetty koristelu liittyy lähes aina olkakulmaisiin astioihin, kun avointa tapaa taas on käytetty suoraseinäisissä ja loivasti profiloiduissa astioissa. Kaikissa profiilityypeissä esiintyy lisäksi myös pelkkää kuoppakoristelua.


title: Tekstiilikeramiikka

text: Kalmistonmäen ryhmän erottaa Tomitsan keramiikasta ennen kaikkea koriste-elementin perusteella. Siinä on käytetty kierrenuoraa kampaleiman sijasta. Muuten jäsentely ja aiheet ovat samat. Sarsan keramiikan koristelussa ei ole vaakasuoraa elementtiä ja koristelun jäsentely on avointa. Koriste-elementteinä on käytetty kampaleimaa ja kuoppia.


title: Tekstiilikeramiikka

text: Tekstiilikeramiikassa käytettiin miltei kaikkia sekoitteita, mitä vain Suomessa oli mahdollista käyttää. Samassa astiassa voi olla useampia sekoitteita, asbestikeramiikassa vain asbestia. Mutta asbestiakin on käytetty Oulujoen, Saimaan ja Pohjois-Karjalassa alueella tekstiilikeramiikan sekoitteena. Tavallisimmat tekstiilikeramiikan sekoitteet ovat maasälpä, talkki ja orgaaninen aines, joista viimeksi mainittuja käytettiin erityisesti Keski- ja Etelä-Suomessa.


title: Tekstiilikeramiikka

text: Tekstiilikeramiikka on monesti koristeltu kampakeramiikan tavoin, kuten esimerkiksi keramiikkapaloissa, jotka on löydetty Kangasalan Sarsan kaivauksista. Samankaltaisuus on niin huomattava, että pieniä tekstiilikeraamisia astianpaloja on vaikea erottaa kampakeraamisista vain koristelun perusteella. Yleisimpiä koriste-elementtejä ovat pienet kuopat, pitkät kampaleimat ja samantapaisett painanteet. Koristeet muodostavat rivejä tai vaakasuoria vyöhykkeitä samoin kuin kampakeramiikassa, mutta kuopanteet ovat kuitenkin pienempiä ja astiatkin ovat pienempiä. Koristelu rajoittuu vain astian yläosaan, kun kampakeraamisissa astioissa koristelu täyttää koko pinnan. Kampakeramiikkaan nähden uutta ovat vinot piirrot ja verkkokoristelu, mutta selkeimpänä erona ovat kehystetyt friisit.


title: Tekstiilikeramiikka

text: Imitoitu tekstiilikeramiikka on toinen varhaisista varhaismetallikautisista asbestikeraamisista tyypeistä. Ensimmäisen kerran sitä löydettiin Suomesta Kemijärven Anttilan asuinpaikan kaivauksilla ja myöhemmin noin kymmeneltä suomalaiselta asuinpaikalta. Suomen imitoitua tekstiilikeramiikkaa on tutkinut erityisesti Aki Arponen.


title: Tekstiilikeramiikka

text: Imitoidun tekstiilikeramiikan tunnusomaisin piirre on "koholistainen ruutukuviointi", joka on saatu aikaan painelemalla ruutukuvioitua lastaa astian märkään pintaan. Tämän jälkeen astianpinta on vielä tasoitettu, joten ruutukuviointi on heikentynyt tai joskus jopa kokonaan hävinnyt. Kuviointi ei siis ole koristelua vaan liittyy astian valmistustekniikkaan. Varsinaista koristelua IT- keramiikassa edustavat vain muutamissa astioissa havaitut leimakoristelut, kuten Inarin Soidinvaara 7:n astiassa olevat neliömäiset pienet leimat. IT- keramiikan sekoitteena on käytetty asbestia ja karvaa. Astioissa on suora reuna.


title: Tekstiilikeramiikka

text: Suomessa on löydetty jo ennen varsinaisen tekstiilikeramiikan aikaa harvinaisina esiintyminä nuorakeramiikan ja Kiukais-keramiikan tekstiilipainanteisia astioita. Tekstiilipainanne onkin melko yleinen juuri Kiukaisten keramiikassa.


title: Tekstiilikeramiikka

text: Varsinaista ns. tekstiilikeramiikkaa on löydetty Oulujoelta, Saimaan alueelta ja Pohjois-Karjalasta ja se on osa itäisen sisämaan pronssikulttuuria noin ajalta


title: Tekstiilikeramiikka

text: Suurin osa sisämaassa ja Pohjois-Suomessa pronssikaudella ja varhaisella rautakaudella käytössä olleesta keramiikasta on ollut kahta päätyyppiä, Säräisniemi 2:ta ja tekstiilikeramiikkaa ja levinneisyyskin on lähes sama.


title: Tekstiilikeramiikka

text: Mika Lavento määrittelee vuonna 2001 ilmestyneessä väitöskirjassaan tekstiilikeramiikan neljä alueellista ryhmää seuraavasti: 1. Kainuun keramiikka, 2. Tomitsan keramiikka, 3. Räisälän keramiikka ja 4. Sarsan keramiikka. Tekstiilikeramiikka-nimitystä käytetään usein synonyyminä varhaismetallikautisille Sarsan ja Tomitsan keramiikkaryhmille, mutta tekstiilipainannetta ei aina esiinny näissä keramiikoissa, sillä tekstiilipainannetta esiintyy vain 25 %:ssa tekstiilikeraamisista astioista. Tavallisin pintakäsittely tekstiilikeramiikassa on naarmuttaminen, jota on noin 60 %:ssa astioita. Naarmutus on yleistä myös muissa myöhäisneoliittisissä ja pronssikautisissa astiatyypeissä, kuten Paimion keramiikassa. Tekstiilikeraamisen astian pinta voi joskus harvoin olla myös kiillotettu. Astiat on koristelu vain yläosasta ja tavallisesti niissä on pieniä kuopanteita ja kampaleimoja, varsinkin pitkää kampaleimaa.


title: Tekstiilikeramiikka

text: Tekstiilikeramiikkaa on tavattu Kemijoen eteläpuolisesta Suomesta. Tekstiilikeraamisetkin asuinpaikat ovat harvinaisia rannikolla. Ne näyttävät puuttuvan kokonaan vain Satakunnan pohjoisosista ja Keski-Pohjanmaalta.


title: Tekstiilikeramiikka

text: Tekstiilikeramiikkaa on tavattu Kemijoen eteläpuolisesta Suomesta. Tekstiilikeraamisetkin asuinpaikat ovat harvinaisia rannikolla. Ne näyttävät puuttuvan kokonaan vain Satakunnan pohjoisosista ja Keski-Pohjanmaalta. Tekstiilikeramiikkaa on Keski-Suomessa löytynyt Korpilahdelta, Laukaasta, Hankasalmelta, Saarijärveltä, Kyyjärveltä ja Pihtiputaalta.


title: Tekstiilikeramiikka

text: Milloin tekstiilikeramiikan valmistus loppui, on jäänyt selvittämättä, mutta sitä on käytetty ainakin vuoteen 500 eaa., mahdollisesti myöhempäänkin.


title: Marko Kolsi

text: Marko Tuomas Kolsi (s. 20. tammikuuta 1985 Vantaa) on suomalainen jalkapalloilija. Hän oli pelipaikaltaan keskikenttäpelaaja, mutta kykeni pelaamaan myös keskuspuolustajana ja laidalla.


title: Marko Kolsi

text: Kolsi on Vantaan Jalkapalloseuran ja Finnairin Palloilijoiden kasvatti. Suomessa hän on pelannut FC Jokereissa ja lainalla Forssan Jalkapalloklubissa. Jokereissa Kolsille kertyi yhteensä 16 Veikkausliiga-ottelua. Kausina 2004–2007 Kolsi pelasi Alankomaissa Willem II:n, TOP Ossin sekä FC Eindhovenin riveissä. Kesällä 2007 Kolsi allekirjoitti sopimuksen Sloveniaan NK Mariboriin. Lisäksi hän on pelannut Sloveniassa NK Rudar Velenjen ja NK Šmartnon riveissä. Tammikuussa 2012 Kolsi palasi Hollantiin Willem II:n reservijoukkueen riveihin. Hän palasi takaisin Sloveniaan NK Celjen riveihin kesällä 2012. Kolsi debytoi Celjen paidassa Eurooppa-liigan ensimmäisellä karsintakierroksella FC Dacia Chișinăuta vastaan.


title: Inkeri Wallenius

text: Inkeri Wallenius (o.s. Vauhkonen, s. 8. heinäkuuta 1947 Helsinki) on suomalainen näyttelijä, tunnettu erityisesti ääninäyttelijänä ja äänikirjojen lukijana. Hän on esiintynyt kertojana ja näyttelijänä lasten piirrosohjelmissa, kuten "Vili Vilperi", "Miki", "Taotao", "Oravan seikkailut" ja "Peukaloisen retket" sekä kolmessa "Petteri Kaniini ja hänen ystävänsä" -ohjelman jaksossa. Hän on myös dubannut elokuvia, kuten "Ihmeperhe", "Ihmeperhe 2", "Barbie Mermaidia", "Atlantis – Kadonnut kaupunki", "Herkules", "Hiidenpata", "Maija Poppanen" ja "Jali ja suklaatehdas". Äänikirjoja hän on lukenut suomeksi muun muassa monia Peppi Pitkätossun, Viirun ja Pesosen ja Vaahteramäen Eemelin seikkailuja. Wallenius on lukenut myös aikuisten äänikirjoja.


title: Jorma Räty

text: Jorma Tapio Räty (15. lokakuuta 1946 Helsinki – 29. syyskuuta 2007) oli suomalainen painonnostaja ja kehonrakentaja, joka aloitti kehonrakennuksen jo 1960-luvulla.


title: Jorma Räty

text: Räty aloitti urheilu-uransa painonnostajana. Hän nosti 75 kg:n sarjassa punnerruksessa 120 kg, mutta kun punnerrus pudotettiin painonnostosta pois, Räty siirtyi voimanostoon. Voimanostossa hän voitti vuonna 1971 82,5 kg:n sarjassa SM-kultaa ja vuotta myöhemmin SM-pronssia. Hänen ennätyksensä on 90 kg:n sarjassa penkkipunnerruksessa 180 kg, jalkakyykyssä 252,5 kg ja maastanostossa 260 kg. Loukkaantumiset pakottivat kuitenkin Rädyn lopettamaan voimanoston ja keskittymään kehonrakennukseen, jossa hän oli kilpaillut jo aiemminkin.


title: Jorma Räty

text: Rädyn ensimmäinen menestys kehonrakennuksessa oli 1967 Pohjoismaiden mestaruus. SM-kisoissa hän voitti seitsemän mestaruutta 1974–1980 ja vielä kolme PM-kultaa vuosina 1977–1979. EM-hopeaa hän voitti vuonna 1977 ja lopulta kruunasi amatööriuransa vuonna 1980 Manilassa voittamalla maailmanmestaruuden alle 80 kg:n luokassa. Hän on ainoa pohjoismaalainen, joka tämän tittelin on voittanut. Räty aloitti mestaruutensa jälkeen ammattilaisuran, joka päättyi jo 1982 hauislihaksen katkeamiseen. Ammattilaisuran paras saavutus oli 1981 Mr. Olympia -kilpailun 17. sija.


title: Jorma Räty

text: Jorma Räty menehtyi 29. syyskuuta 2007 äkillisen sairauskohtauksen jälkitilaan.


title: Ligue 1 -kausi 2004–2005

text: Ligue 1 -kausi 2004–2005 päättyi Olympique Lyonnais'n neljänsiin perättäisiin mestaruusjuhliin. Sarja oli poikkeuksellisen tasainen, sillä esimerkiksi neljännen sijan (Rennes, 55 pistettä) ja 19. sijan (Bastia, 41 pistettä) ero oli vain 14 pistettä.


title: Kasperi Salo

text: Kasperi Salo (s. 3. lokakuuta 1979 Kerava) on suomalainen sulkapalloilija. Parhaimmillaan Salo on sijoittunut maailmanlistan sijalle 17.


title: Kasperi Salo

text: Salo pelasi sulkapalloa vuoden 2004 kesäolympialaisissa miesten kaksinpelissä häviten ensimmäisellä kierroksella. Suomen Sulkapalloliitto valitsi Salon vuoden 2004 pelaajaksi.


title: Kasperi Salo

text: Salo valittiin Suomen Sulkapalloliiton olympiavalmentajaksi vuosiksi 2010–2012. Vuonna 2010 Sulkapalloliitto valitsi hänet vuoden valmentajaksi.


title: Keski-Siperian ylänkö

text: Keski-Siperian ylänkö () on laaja ylänköalue Keski- ja Itä-Siperiassa Aasian pohjoisosassa Jenisei- ja Lenajokien välissä. Se sijaitsee Venäjän federaatioon kuuluvien Sahan tasavallan, Irkutskin alueen sekä Krasnojarskin aluepiirin ja sen Evenkian ja Taimyrin piirien alueilla. Keski-Siperian ylängön pinta-ala on noin 3,5 miljoonaa km². Ylängön keskikorkeus on 500–700 metriä merenpinnan yläpuolella ja korkein kohta on Kamenvuori (1 701 m), joka kuuluu alueen luoteisosassa olevaan Putoranan laakion vuorialueeseen.


title: Keski-Siperian ylänkö

text: Keski-Siperian ylängön länsipuolella on laaja Länsi-Siperian alanko. Etelässä Jenisein sivujoen Angaran laakso erottaa Keski-Siperian ylängön Sajanvuorista ja Lenajoen laakso Baikalvuoristosta. Lisäksi idässä Lenajoen allas erottaa sen Verhojanskvuoristosta.


title: Keski-Siperian ylänkö

text: Keski-Siperian ylängöllä vallitsee ankara mannerilmasto lyhyine ja lämpimine kesineen sekä pitkine ja kylmine talvineen. Alue kuuluu pääasiassa pohjoiseen havumetsävyöhykkeeseen. Keski-Siperian ylängöltä saa alkunsa useita jokia. Näistä suurimmat ovat Jenisein sivujoet Ala-Tunguska ja Kivinen-Tunguska, Lenan sivujoki Viljui sekä suoraan Jäämereen laskevat Hatanga ja Olenjok.


title: Keski-Siperian ylänkö

text: Ylänkö on hyvin harvaan asuttua aluetta. Kasvillisuus on taigametsää, joka pohjoisessa vaihettuu tundraksi, jossa maa on ikiroudassa. Alue on luonnonvaroiltaan rikas, sieltä saadaan muun muassa kivihiiltä, rautaa, kultaa, timantteja ja öljyä.


title: Pyheensillan ryhmä

text: Pyheensillan ryhmä oli myöhäisellä kivikaudella Lounais-Suomessa ollut kulttuuri, jossa säilyi etelässä tapahtuneen vasarakirveskulttuurin nuorakeramiikasta huolimatta alkuperäiskansan kampakeraaminen tyyli. Kulttuurin nimitys tulee Mynämäen Pyheensillan asuinpaikasta.


title: Pyheensillan ryhmä

text: Ryhmällä oli myös Ahvenanmaan kuoppakeramiikan mukaisia ja nuorakeraamisia astioita. Tälle kulttuurille olivat ominaisia liuskeesta tehdyt pitkät ja solakat nuolenkärjet.


title: Braveheart – taipumaton

text: Braveheart – taipumaton ("Braveheart") on Mel Gibsonin ohjaama ja tähdittämä historiallinen seikkailuelokuva, joka seuraa 1200-luvun Skotlannissa maamiestensä kanssa Englannin kuningas Edward I:n tyranniaa vastaan taistelleen William Wallacen elämänvaiheita. Elokuvan ovat tuottaneet Gibson, Alan Ladd, Jr., Bruce Davey ja Stephen McEveety ja Gibsonin ohella elokuvan keskeisimmissä rooleissa esiintyvät Sophie Marceau prinsessa Isabellena ja Patrick McGoohan kuningas Edward I:nä.


title: Braveheart – taipumaton

text: "Braveheartin" ensi-ilta oli kesällä 1995. Elokuva sai kymmenen Oscar-ehdokkuutta ja voitti vuoden 1996 Oscar-gaalassa yhteensä viisi palkintoa, mukaan lukien paras elokuva ja paras ohjaus. Se oli ilmestymisvuotensa menestynein elokuva saavuttaen Oscar-palkintojen ohella myös kolme Bafta-palkintoa ja yhden Golden Globen.


title: Braveheart – taipumaton

text: Vaikka "Braveheart" pohjautuu tositapahtumiin, se on lähinnä fiktioelokuva. Elokuvassa on kuvattu vuoden 1297 Stirling Bridgen taistelu, joka on elokuvassa siirretty avoimelle kentälle. Puvustuksen, maskeerauksen ja efektien yksityiskohtien takia elokuva vaikuttaa historiallisen tarkalta. Henkilöitä on kuitenkin muutettu helpottamaan elokuvan tarinan seuraamista ja tapahtumien kronologista etenemisjärjestystä on vaihdettu dramaattisen jännitteen luomiseksi.


title: Braveheart – taipumaton

text: Vuonna 1280 Englannin kuningas Edvard I valloittaa vaille hallitsijaa jääneen Skotlannin. Nuori William Wallace todistaa kuninkaan tyrannian kasvua menettäessään sekä isänsä että veljensä. Williamin setä Argyle ottaa hänet kasvattaakseen ja vie Williamin kauas tämän kotipaikasta. Vartuttuaan William kuitenkin palaa Skotlantiin ja lapsuudenkyläänsä jossa hän tapaa kauniin nuoren neidon, Murron MacClannoughin, jonka kanssa hän menee pian salaa naimisiin. Kylää vartioivat englantilaissotilaat yrittävät raiskata Murronin ja lopulta teloittavat tämän viiltämällä hänen kurkkunsa auki. Surun murtama William päättää koota maanmiehistään sotajoukon taistellakseen englantilaisia vastaan Skotlannin vapauden puolesta.


title: Braveheart – taipumaton

text: Elokuvan kuvaaminen käynnistyi 6. kesäkuuta 1994.


title: Braveheart – taipumaton

text: Lukuisia elokuvan taistelukohtauksia täytyi kuvata uudelleen, koska monilla sivuosassa esiintyneillä näyttelijöillä oli kuvatuissa kohtauksissa käsissään muun muassa rannekelloja ja silmillään aurinkolasit. Gibson joutui myös elokuvan julkaisun aikaan lukuisten eläintensuojelujärjestöjen paheksunnan kohteeksi, sillä järjestöt olivat vakuuttuneita siitä että elokuvassa esitetyt, surmatut hevoset olivat kuvaushetkellä elossa vaikka elokuvassa käytettiin mekaanisia valehevosia. Gibson sai paheksujat muuttamaan ajattelutapansa kun hänen avustajansa esitti eri järjestöjen edustajille elokuvan kuvauspaikalla taltioituja videoleikkeitä, jotka todistivat ettei elokuvanteossa satutettu oikeita hevosia.


title: Braveheart – taipumaton

text: Stirlingiin sijoittuvan taistelukohtauksen kuvaaminen kesti hyvin pitkään; Gibson tavoitteli kohtauksen toteuttamisessa täydellisyyttä ja pelkästään kyseistä taistelukohtausta kuvattiin yhteensä kuuden viikon ja lähes sadan tunnin ajan.


title: Braveheart – taipumaton

text: Steven Rosenblum toimi elokuvassa leikkaajana, mutta ennakkonäytöksessä elokuva oli monen katsojan mielestä liian väkivaltainen ja Gibson poisti henkilökohtaisesti joitain elokuvan kohtauksia välttääkseen korkean ikäluokituksen asettamisen elokuvalle.Ehdokkaana:Ehdokkaana:Ehdokkaana:


title: Braveheart – taipumaton

text: Brittiläinen metallimusiikkia esittävä Iron Maiden levytti vuonna 1998 julkaisemalleen studioalbumille "Virtual XI" kappaleen "The Clansman", joka on yhtyeen basisti Steve Harrisin mukaan saanut innoituksensa elokuvasta. Myös alankomaalaisen Within Temptationin kappale "The Heart of Everything" ja suomalaisen Sonata Arctican "The Ruins of My Life" ovat saaneet vaikutteita "Braveheartista".


title: Andi Gutmans

text: Andi Gutmans on israelilainen ohjelmoija ja yksi PHP-ohjelmointikielen pääkehittäjistä. Vuonna 1997 Gutmans kehitti yhdessä opiskelijatoverinsa, Zeev Suraskin kanssa PHP3:n, ja vuonna 1999 Zend Enginen, PHP4:n ytimen. Samana vuonna Gutmans perusti yhdessä Suraskin kanssa Zend Technologiesin.


title: Andi Gutmans

text: Andi Gutmans kuuluu myös Apache Software Foundationin jäseniin, ja vuonna 1999 hänet nimettiin ehdokkaaksi FSF Award for the Advancement of Free Software -palkinnolle.


title: Zeev Suraski

text: Zeev Suraski on israelilainen ohjelmoija ja yksi PHP:n kehittäjistä. Vuonna 1997 Suraski kehitti yhdessä opiskelijatoverinsa Andi Gutmansin kanssa PHP3:n, ja vuonna 1999 Zend Enginen, PHP4:n ytimen. Samana vuonna Suraski perusti yhdessä Gutmansin kanssa Zend Technologiesin.


title: Zeev Suraski

text: Zeev Suraski kuuluu myös Apache Software Foundationin jäseniin, ja vuonna 1999 hänet nimettiin ehdokkaaksi FSF Award for the Advancement of Free Software -palkinnon saajaksi. Tällä hetkellä Suraski toimii Zend Technologiesin toimitusjohtajana.


title: Lääketieteellinen diagnoosi

text: Lääketieteellinen diagnoosi on lääketieteelliseen tietoon perustuva käsitys terveysongelman, sairauden tai tautitilan syistä ja pohjana lääketieteeseen pohjaavalle hoidolle. Sana diagnoosi tulee kreikan kielestä sanoista sanoista ""dia"" "läpi", (γνώσις) ""gnosis"" "tieto", ja tarkoittaa sananmukaisesti ""seulomista tiedon läpi""). Diagnoosi tarkoittaa oireiden perusteella tehtyä päätelmää oireiden aiheuttajasta sairaudesta. Diagnoosien tekoon on kehitelty 1990-luvulta lähtien tietokoneohjelmia, sillä diagnosointi on osittain myös loogista päättelyä. Tällainen diagnostiikkakäytäntö ei kuitenkaan ole ainakaan Suomessa juurikaan käytössä. Diagnoosin perusteella lääkäri määrää hoitotoimenpiteet.


title: Lääketieteellinen diagnoosi

text: Diagnooseja tehdään lääkärin vastaanotolla. Lääkäri voi antaa ohjeita myös puhelimitse oireiden hoitoon ilman lääkkeitä. Diagnoosi merkitään potilasta koskeviin asiakirjoihin WHO:n ICD-10-tautiluokituksen mukaan, josta Stakes on laatinut suomalaisen version.


title: Lääketieteellinen diagnoosi

text: Diagnoosi voi olla väärä. Silloin annetut hoitotoimenpiteet ja lääkkeet eivät välttämättä poista oireiden aiheuttajaa.


title: Lääketieteellinen diagnoosi

text: Erotusdiagnoosi on käsite, jota käytetään tiettyä tautia haettaessa, ja se sisältää ne vaihtoehdot, jotka voisivat myös samantapaisella oireistolla tulla kyseeseen. Esimerkiksi nivelreuman erotusdiagnooseja ovat vaikkapa nivelrikko tai reaktiivinen niveltulehdus.


title: Lisa Hanna

text: Lisa Hanna (s. 1975) on jamaikalainen, joka voitti Miss World -kilpailun Sun Cityssä, Etelä-Afrikassa vuonna 1993. Hänestä tuli historian kolmas jamaikalainen, joka oli selvinnyt kilpailun voittajaksi. Hanna oli aiemmin naimisissa David Pantonin kanssa. Parilla on yksi poika, Alexander.


title: Lisa Hanna

text: Hanna opiskeli Länsi-Intian yliopistossa. Hänellä oli vuonna 1998 pieni rooli elokuvassa How Stella Got Her Groove Back. Lisäksi hän on juontanut jamaikalaista Our Voices -show'ta. Hän toimii nykyään viestintäkonsulttina.


title: Street dance

text: Streetdance eli "katutanssi" on suhteellisen uusi tanssilaji, joka sekoittaa eri tyylejä mm. hiphoppia, housea, lockingia, breakdancea, old schoolia ja new styleä. Katutanssi toimii myös yläkäsitteenä kaikille eri tyyleille, jotka ovat lähtöisin "kadulta". Suomeen katutanssilajit ovat tulleet 90-luvulla, mutta suuren suosion ne ovat vasta keränneet 2000-luvun alussa. Suomessa tarjotaan katutanssilajeja monipuolisesti monissa tanssikouluissa. Kilpailuja järjestetään varsinkin pääkaupunkiseudulla, mutta suomenmestaruuskilpailut järjestetään vuosittain eri kaupungeissa.


title: Street dance

text: Kansainvälisesti menestyneitä katutanssijoita löytyy myös Suomesta. Anniina "AT" Tikka on voittanut suomenmestaruuden useamman kerran ja saanut monia palkintoja ympäri maailmaa. Flow Mo -tanssiryhmä, johon Tikkakin kuuluu, on Suomen menestynein katutanssiryhmä, joka on niittänyt mainetta myös Suomen ulkopuolellakin. Lockingia tanssiva ryhmä Will Funk For Food on menestynyt myös niin Suomessa kuin ulkomaillakin.


title: Andrea Bocelli

text: Andrea Bocelli (s. 22. syyskuuta 1958 Lajatico, Toscana, Italia) on italialainen crossover oopperatenori. Hänen ohjelmistoonsa kuuluu oopperamusiikin lisäksi paljon kevyempää musiikkia.


title: Andrea Bocelli

text: Glaukoomaa syntymästään asti sairastanut Bocelli sokeutui 12-vuotiaana jalkapallon iskeydyttyä hänen päähänsä.


title: Andrea Bocelli

text: Bocelli on yksi menestyneimmistä, myydyimmistä ja pidetyimmistä tenoreista kautta aikojen. Hänen uransa sai alkunsa vuonna 1992 italialaisen rocktähden Zuccheron kanssa lauletusta duetosta "Miserere", jonka myötä Bocelli nousi hetkessä koko maailman tietoisuuteen.


title: Andrea Bocelli

text: Vuonna 1994 Andrea Bocelli voitti Sanremo Festivals -laulukilpailun uusien esiintyjien kappaleella "Il Mare Calmo Della Sera". Samana vuonna julkaistiin hänen ensilevynsä, jota myytiin Italiassa platinalevyyn oikeuttava määrä. Samana vuonna hän myös debytoi Macduffin roolissa Giuseppe Verdin oopperassa Macbeth.


title: Andrea Bocelli

text: Vuonna 1996 Bocelli teki varsinaisen läpimurtonsa duetolla "Con te partirò" ("Time to say goodbye") englantilaissopraano Sarah Brightmanin kanssa. Tämä yksi maailman tunnetuimmista rakkauslauluista nosti Bocellin lopullisesti huipulle. Kyseisellä kappaleella Bocelli pysyi Saksan Top Ten -listalla miltei kuusi kuukautta.


title: Andrea Bocelli

text: Bocelli on levyttänyt duettoja myös Celine Dionin ja Eros Ramazzottin kanssa.


title: Andrea Bocelli

text: Ennen laulu-uransa alkamista Bocelli ehti opiskella lakitieteiden tohtoriksi Pisan yliopistossa, mutta laulaminen sai koko ajan suuremman osan hänen elämästään. Kustantaakseen lauluopintonsa sokea Bocelli toimi pianistina baareissa ja ravintoloissa, jossa hän tapasi vuonna 1987 tulevan vaimonsa Enrica Cenzattin. He avioituivat vuonna 1992 ja saivat kaksi poikaa: Amos (s. 22.2.1995) ja Matteo (s. 8.10.1997). Pari muutti erilleen maaliskuussa 2002, mutta koska Bocelli on katolinen, he eivät hakeneet avioeroa. Samana vuonna Bocelli tapasi itseään 24 vuotta nuoremman Veronican ja muutti yhteen tämän kanssa, ja vuonna 2012 heille syntyi tyttövauva.


title: Game Freak

text: Game Freak () on japanilainen videopelejä kehittävä yritys, jonka perusti Satoshi Tajiri 26. huhtikuuta 1989. Yritys tekee pelejä Nintendolle, ja on tullut tunnetuksi kehittämästään "Pokémon"-pelisarjasta.


title: Game Freak

text: Game Freak toimii Tokion Setagayan Carrot Towerissa.


title: Kuoppakeramiikka

text:
Kuoppakeramiikka oli Itä-Ruotsissa ja myös Ahvenanmaalla kivikaudella vallinnut kampakeramiikkaa muistuttava saviastioiden tekotapa. Kuoppakeraamiset astiat olivat suippoja ja kampakeraamisia pienempiä. Kuoppakeraamiset ihmiset elivät pyynnillä (hylkeenpyynti, metsästys ja kalastus). Läntinen kuoppakeramiikka muistutti kellopikarikulttuurin keramiikkaa. Kellopikarikulttuurin
edustavat olivat maanviljelijöitä ja kuoppakeraamikot pyytäjiä.


title: Kuoppakeramiikka

text: Kuoppakeraamisten astioiden tyypillinen koriste on vähintään yksi vaakasuuntainen rivi suuria pyöreitä kuoppia, joka on useimmissa mutta ei kaikissa astioissa.


title: Kuoppakeramiikka

text: Itä-Ruotsin kuoppakeramiikka jaetaan jaksoihin Fagervik I-IV.


title: Kivikausi Suomessa

text: Suomen kivikausi on esihistorian ajanjakso, jolloin ei vielä hyödynnetty metalleja. Se vallitsi Suomessa noin vuosina 8600–1500 eaa.


title: Kivikausi Suomessa

text: Suomen ensimmäiset asuttajat saapuivat maahan ehkä jo 8600 eaa. paikkeilla eläen ensin hylkeen- ja peuranpyynnillä, myöhemmin hylkeen- ja hirvenpyynnillä. Varhaisimmat metsästäjä-keräilijäasukkaat keräilivät myös marjoja ja sieniä. Tältä varhaiselta ajalta on löydetty ennen kaikkea kivityökaluja, kuten kirveitä, talttoja ja pallonuijia. Ajanjaksolla myös orgaanisten aineiden, kuten puun, luun, sarven ja nahkan käyttö on ollut yleistä, mutta näitä löytyy harvoin arkeologisista löydöistä. Orgaanisiin jäänteisiin kuuluu muun muassa luutuuria, katiskoja ja maailman vanhimpiin lukeutuva verkko Antreasta (myöhemmin Vuoksenranta, Karjalankannas).


title: Kivikausi Suomessa

text: Noin 5000–4200 eaa. Suomeen saapuivat saviastiat, joilla säilytettäviä ruoka-aineita voitiin suojata tuholaisilta – syntyi kampakeraaminen kulttuuri. Vuosien 2500–2000 eaa. tienoilla Suomeen taas saapui Etelä-Baltiasta ja Koillis-Puolasta nuorakeraaminen kulttuuri, joka myös harjoitti karja- ja maitotaloutta.


title: Kivikausi Suomessa

text: Suomen kivikautiset asuttajat metsästivät grönlanninhylkeen sukupuuttoon Itämerestä.


title: Kivikausi Suomessa

text:
Pian tämän jälkeen ilmestyi rannikolle noin 2000 eaa. Kiukaisten kulttuuri. Läntiset vaikutteet jakoivat
maan läntiseen rannikon kulttuuriin ja itäiseen kulttuuriin. Näiden välillä oli yhteyksiä, mutta kulttuurit eivät sekoittuneet toisiinsa. Noin 1500 eaa. saapui pronssiesineitä Suomeen aloittaen pronssikauden. Mahdollisesti näihin aikoihin suomalais-ugrilaiset kielet (saamelaiskielet ja itämerensuomalaiset kielet kuten suomi) ovat levittäytyneet nykyisen Suomen alueelle. Kiviesineistöä käytettiin yleisesti vielä pronssikaudellakin, mutta kivenkäsittelytaito taantui jonkin verran huomion kiinnittyessä pronssiin.


title: Brad Davis

text: Robert Creel ”Brad” Davis (6. marraskuuta 1949 Tallahassee, Florida, Yhdysvallat – 8. syyskuuta 1991 Los Angeles, Kalifornia, Yhdysvallat) oli yhdysvaltalainen näyttelijä, joka tunnetaan parhaiten elokuvasta "Keskiyön pikajuna". Hän kasvoi Floridassa ja viimeisteli näyttelijänkoulutuksensa New Yorkissa. Hän käytti kutsumanimeään ”Brad” taiteilijanimenään.


title: Brad Davis

text: Brad Davis löi itsensä läpi pääroolissa vuoden 1978 elokuvassa "Keskiyön pikajuna", josta hänet myös palkittiin Golden Globe -palkinnolla parhaan miesdebytoijan sarjassa. Hän oli myös ehdolla sekä parhaan näyttelijän että parhaan päärooli-tulokkaan Bafta-palkinnon saajaksi. Davisin merkittäviin päärooleihin kuuluu myös merimies Querellen rooli Rainer Werner Fassbinderin samannimisessä elokuvassa 1982.


title: Brad Davis

text: Davis sai HIV-tartunnan ilmeisesti suonensisäisten huumeiden käytön seurauksena, mutta piti sairauden salaisuutena läpi 1980-luvun, sillä uskoi sen paljastumisen tuhoavan näyttelijänuransa. Hän väittikin myöhemmin Hollywoodin syrjivän ihmisiä, joilla edes epäillään olevan HIV. Davis teki itsemurhan AIDSin murtamana vuonna 1991. Häneltä jäi vaimo ja tytär.


title: Brad Davis

text: Brad Davisin veli Gene Davis on myös näyttelijä.


title: Kierikin keramiikka

text: Kierikin keramiikka 3500-3200 eaa. oli Pohjois-Pohjanmaalta Laatokalle ulottunutta Sisä-Suomalaista asbestikeramiikkaa, jossa jatkui vanhempi kampakeraamista perinnettä. Kierikin keramiikan yksi merkittävä asutuskeskittymä oli Iijoen suulla, ja sen luoneeseen kulttuuriin liittyi rikas esineistö. Kierikin jälkeen tuli Pöljän keramiikka, johon liittynyt esineistö oli köyhempää. Kierikin ja Pöljän keramiikkaa pidetään joskus saamelaisten tekemänä. Jätinkirkot, suuret kiviset aitaukset Perämeren rannoille liittyivät Kierikin ja Pöljän keramiikkoihin.


title: Kierikin keramiikka

text: Pohjoiseen/itäiseen Suomen kivikautiseen kulttuuriperinteeseen liittyvä Kierikin keramiikka vallitsi 3 500–3 200 eaa. Nimensä keramiikkatyyppi sai löytöpaikkansa Yli-Iissä sijaitsevan Kierikkisaaren mukaan. Kierikissä tehdyt kaivaukset 1960-luvulla paljastivat uuden asbestisekoitteisen keramiikkatyypin. Koristeena on harvassa kampaleimakoristeita. Kierikin keramiikka jatkaa tyypillisen kampakeramiikan traditiota. Astiat olivat usein erittäin suuria, jopa sata litraisia. Asbestikuiduilla suurista astioista saatiin huomattavasti kestävämpiä. Kierikin keramiikan aikaiset kaivauspaikat ovat varsin rikkaita, sillä löytöjen joukossa on usein mm. meripihkakoruja ja muita eksoottisia tuontitavaroita. Esiintymisalue on Pohjois-Pohjanmaalta Pohjois-Karjalaan. Kierikin keramiikka oli osin käytössä samaan aikaan sen jälkeen muotiin tulleen Pöljän keramiikan kanssa.


title: Keuhkoputki

text: Keuhkoputket "(bronchus)" ovat henkitorvesta keuhkoihin johtavat hengitysteiden osat, jotka kuuluvat alahengitysteihin henkitorven lisäksi. Muut hengityselimet ovat keuhkot ja ylähengitystiet. Ylähengitysteihin kuuluvat nenäontelo sivuonteloineen, nielu ja kurkunpää. Henkitorvi päättyy, kun se jakautuu oikeaksi ja vasemmaksi pääkeuhkoputkeksi. Pääkeuhkoputket kulkevat vasemmasta ja oikeasta keuhkoportista yhdessä laskimoiden ja valtimoiden kanssa keuhkoihin. Keuhkoissa pääkeuhkoputket jakautuvat aina vain pienempiin keuhkoputkiin. Suurempien keuhkoputkien seinämässä on lähinnä rustokudosta, mutta aivan pienemmissä keuhkoputkissa on enää vain sileää lihaskudosta. Pienimmät keuhkoputket päättyvät alveoleihin eli keuhkorakkuloihin, joissa varsinainen kaasujen vaihto hengitysilman ja veren välillä tapahtuu. Keuhkoputkien pintaepiteeli on valekerrostunutta värekarvaepiteeliä eli hengitystie-epiteeliä, jossa on limaa liikuttavia värekarvoja eli siilioita. Värekarvojen sisällä on mikrotubuluksien muodostama rakenne, joka liikkuu liikeproteiinien avulla saaden aikaan värekarvojen liikkeen.


title: Nintendo EAD Tokio

text: Nintendo EAD Tokyo (Nintendo Entertainment Analysis and Development Tokyo) on hiljattain perustettu Nintendon pelistudio, jota johtaa Yoshiaki Koizumi ja Takao Shimizu. Se on Nintendon ensimmäinen talonsisäinen pelistudio, joka sijaitsee Kioton ulkopuolella. Pelistudio on Nintendon peligurun Shigeru Miyamoton valvonnassa. Tiimi on toistaiseksi kehittänyt ainoastaan kaksi peliä; Donkey Kong Jungle Beat GameCubelle ja Super Mario Galaxy Wiille.


title: Benjamin Mkapa

text: Benjamin William Mkapa (s. 12. marraskuuta 1938) oli Tansanian presidentti vuosina 1995–2005 ja CCM-puolueen puheenjohtaja. Hän toimi maansa presidenttinä. Hänen toinen viisivuotiskautensa päättyi joulukuussa 2005. Hän toimi myös ulkoministerinä kuusi vuotta.


title: Benjamin Mkapa

text: Mkapa suoritti kandidaatintutkinnon Makereren yliopistossa, Ugandassa, ja jatkoi opintojaan Columbian yliopistossa New Yorkssa. Vuosina 1962-1976 hän toimi päätoimittajana Tansanian keskeisissä sanomalehdissä. Diplomaattiurallaan hänet sijoitettiin Yhdysvaltoihin, Nigeriaan ja Kanadaan. Hän oli myös kaksi jaksoa ulkoministerinä.


title: Benjamin Mkapa

text: Mkapa valittiin presidentiksi ensimmäisissä vapaissa monipuoluevaaleissa. Hän sai 62 % äänistä. Siirtymä demokratiaan ei ollut helppo, vaan vaalituloksen kiistänyt oppositio ryhtyi mellakoihin. Etenkin Sansibarilla, jossa CCM-puolueen ehdokas sai vain prosentin enemmän ääniä kuin kilpailijansa, mellakoissa kuoli satoja.


title: Benjamin Mkapa

text:
Kautensa aikana Mkapa jatkoi talouden liberalisointia joka alkoi hänen edeltäjänsä Ali Hassan Mwinyin kaudella. Hän yksityisti useimmat valtionyhtiöt ja kehitti vapaakauppapolitiikkaa houkutellakseen ulkomaisia sijoituksia maahan.
Mkapa otti kuitenkin päätehtäväkseen hallinnollisten rakenteiden uudelleenluomisen ja korosti erityisesti terveydenhuollon, koulutuksen ja sanitaation kehittämistä.


title: Benjamin Mkapa

text: Mkapaa on kritisoitu siitä, että hän on antanut ulkomaisten yhtiöiden hallita liian voimakkaasti maan taloutta. Myöhemmin on sanottu, että hänen toimensa tavallisen tansanialaisen taloudellisen tason nostamiseksi epäonnistuivat.


title: Benjamin Mkapa

text: Hänen kannattajansa sanovat, että ulkomaiset sijoitukset olivat ainoa keino kohottaa maan taloutta. Hänen toimintansa sai Maailmanpankin ja IMF:än tuen ja johtivat joidenkin Tansanian ulkomaanvelkojen anteeksiantoon.


title: Viktor Pokrovski

text: Viktor Leonidovitš Pokrovski (, 1889 – 9. marraskuuta 1922) oli venäläinen kenraaliluutnantti ja valkoisten komentaja Venäjän sisällissodan aikana.


title: Viktor Pokrovski

text: Pokrovski valmistui Pavlovskin kadettikoulusta ja Sevastopolin sotilasilmailukoulusta. Hän toimi ensimmäisessä maailmansodassa lentäjänä ja sai sodan aikana Pyhän Yrjön ristin.


title: Viktor Pokrovski

text: Lokakuun vallankumouksen aikana Pokrovski perusti anti-bolševikkisen armeijan Kuban alueelle ja Pohjois-Kaukasukselle. Kuban Rada antoi Prokrovskille everstin ja myöhemmin kenraalimajurin arvon. Maaliskuussa 1918 puna-armeijan vastaisten ankarien taistelujen jälkeen Pokrovski joutui siirtämään joukkonsa Krasnodarista. 26. maaliskuuta 1918 Pokrovski liittyi vapaaehtoiseen armeijaan, jota johti kenraali Lavr Kornilov (myöhemmin Anton Denikin ja Pjotr Wrangel).


title: Viktor Pokrovski

text: Pokrovski oli Kubanin kasakoiden ja Kaukasuksen armeijan komentaja. Pokrovskin miehet valtasivat bolševikeiltä Volgogradin ja Kamyšinin kesällä vuonna 1919. Valkoisessa armeijassa monet paheksuivat Pokrovskin tapaa käsitellä vankeja. Huhtikuussa vuonna 1920 Pokrovski muutti Krimiltä koska kenraali Pjotr Wrangel ei nimittänyt tätä enää suuriin operaatioihin. Pokrovski muutti Bulgariaan, jossa jatkoi Neuvostoliiton vastaisia toimia. 9. marraskuuta 1922 NKVD:n agentit murhasivat Pokrovskin Kjustendilissa, Bulgariassa.


title: Volkswagen Vento

text: Volkswagen Vento (Typ 1H) on Volkswagenin Golfin kolmannen sukupolven malliin perustuva keskiluokan sedan, jota valmistettiin vuosina 1992–1997. Ventoa kehuttiin hyvistä ajo-ominaisuuksista, suuresta tavaratilasta, turvallisuudesta ja taloudellisista moottoreista. Moitteita malli sai puolestaan keskimääräistä suuremmista vikamääristä ja perusmallien niukasta varustelusta. Suurimpia ongelmakohtia ovat esimerkiksi taka-akselisto, kohonneet pakokaasupäästöt ja ovien lukot. Vento tarkoittaa "tuulta" portugaliksi ja italiaksi. Pohjois-Amerikassa mallin nimenä oli Jetta, ja sitä valmistettiin Meksikossa.


title: Volkswagen Vento

text: Vento esiteltiin hieman Golfia myöhemmin, toukokuussa 1992. Suomen mallivalikoima oli aluksi CL 1,8 (90 hv), GL 2,0 (115 hv) ja CL 1,9 Eko-TD (75 hv). Lokakuussa 1993 valikoimaan lisättiin 75-hevosvoimainen 1,8-litrainen sekä CL 2,0. Muilla markkinoilla oli saatavana myös Golfin tavoin 2,8-litrainen VR6 (174 hv).


title: Volkswagen Vento

text: Perusmalli CL ("Comfort Luxus") oli melko niukasti varustettu. Varusteina oli lämmitettävät etuistuimet, kierroslukumittari, kaksiosainen takaselkänoja, valaistu hansikaslokero, lukuvalo edessä, sisävalon viive, sävylasit, ohjaustehostin ja turvavöiden esikiristimet.


title: Volkswagen Vento

text: GL ("Gehobener Luxus") sisälsi lisäksi plyysiverhoilun, säilytystaskut etuistuinten selkänojissa, tavaratilan valaistuksen, lukuvalot takana, ovivalot, lämmitettävät sähköpeilit, keskuslukituksen, korinväriset puskurit ja ulkopeilit sekä takaspoilerin. GL-mallin myynti Suomessa oli vähäistä.


title: Volkswagen Vento

text: Syksyllä 1993 vakiovarusteisiin lisättiin lämmitettävät sähköpeilit, ajonestolaite ja ohjaustehostin. Vuosimallin 1994 autoissa oli uusi korinvärinen etusäleikkö.


title: Volkswagen Vento

text: Huhtikuussa 1994 esitellyssä Atlantic-mallissa oli ohjauspyörän korkeussäätö, korinväriset ulkopeilit, radiovalmius neljällä kaiuttimella, tummennetut takavalot ja sivuvilkut, erikoisverhoilu sekä säilytystaskut etuistuinten selkänojissa. Atlantic oli tarjolla vuoden 1995 loppuun asti.


title: Volkswagen Vento

text: Vuosimallin 1995 autoissa oli uudenmallinen ohjauspyörä. Vakioksi tuli ajovalojen päällä olosta kertova summeri. Volkswagenin mukaan automaattisesti syttyvät ajovalot eivät olleet tarpeellinen vakiovaruste.


title: Volkswagen Vento

text: Vuosimallissa 1996 etusäleikkö muuttui samanlaiseksi kuin Passatissa. Kuljettajan turvatyyny oli vakiovarusteinen vuoden 1996 alusta lähtien.


title: Volkswagen Vento

text: Vuoden 1997 alusta lähtien tarjolle tuli Komfort-paketti, johon kuului matkustajan turvatyyny, metalliväri, radiovalmius kahdeksalla kaiuttimella sekä lisäjarruvalo.


title: Volkswagen Vento

text: Golf ja Vento poistuivat markkinoilta vuoden 1997 lopussa, hieman ennen Golf IV:n toimitusten alkamista. Venton seuraajaksi tuli Golf IV:n rinnakkaismalli Volkswagen Bora.


Nintendo Entertainment Analysis and Development (Aikaisemmin "Research and Development Team 4") on suurin Japanin Nintendon sisäinen ryhmä ja sitä johtaa Shigeru Miyamoto yhdessä Takashi Tezukan kanssa. Tiimi keskittyy pääasiassa pelien kehittämiseen ja on tunnettu työstään "Mario"-, "The Legend of Zelda" -, "Pikmin"- sekä "Donkey Kong" -nimikkeiden parissa.


title: Nintendo Entertainment Analysis and Development

text: Nintendo EAD jakautuu viiteen eri ryhmään, joiden lisäksi Tokiossa toimii yksi erillinen ryhmä.


text: Johtaja/ohjaaja: Hideki Konno


text:
Kehitetyt pelit:
Johtaja/ohjaaja: Katsuya Eguchi


text:
Kehitetyt pelit:
Johtaja/ohjaaja: Eiji Aonuma


text:
Kehitetyt pelit:
Johtaja/ohjaaja: Hiroyuki Kimura


text:
Kehitetyt pelit:
Johtaja/ohjaaja: Tadashi Sugiyama


text:
Kehitetyt pelit:
Johtaja/ohjaaja: Takao Shimizu


text: kehitetyt pelit:


title: Senni

text: Senni on suomalainen naisen etunimi.


title: Senni

text: Senni on karjalainen muunnos kreikkalaisestä nimestä "Eugenia", jonka merkitys on 'korkeasukuinen'. Toisinaan nimeä on käytetty "Ksenian" muunnoksena eli Senjan rinnakkaisnimenä. Virossa Senni voi olla myös "Jennyn" muunnos.


title: Senni

text: Suomen almanakassa Senni on ollut vuodesta 1950, ja 1900-luvun lopulla nimi koki uuden nousun, kun vanhat nimet tulivat muotiin.


title: Senni

text: Vuoden 2016 loppuun mennessä " Väestörekisterikeskuksen" mukaan Senni-nimen on saanut 2 635 naista ja ainakin yksi mies.


title: Antti Matikainen

text: Antti Matikainen on seuraavien henkiöiden nimi:


title: Pasi Viitala

text: Pasi Viitala (s. 6. maaliskuuta 1983) on toinen Uniklubin kitaristeista ja yhtyeen perustajajäsen Jussi Selon ohella. Viitala on kotoisin Hämeenkyröstä, mutta asuu nykyään Tampereella. Hän harrastaa vapaa-ajallaan muun muassa lumilautailua, jalkapalloa, vesiurheilulajeja, elokuvia ja musiikkia.


title: Teemu Rajamäki

text: Teemu Rajamäki (s. 7. joulukuuta 1981) on Uniklubin entinen basisti. Rajamäki on syntynyt Ikaalisissa, mutta asuu nykyään Tampereella. Hänen musiikkimakuunsa kuuluu muun muassa HIM, Marilyn Manson, Backyard Babies, Hardcore Superstar, Guns N' Roses ja Chris Isaak. Rajamäki on säveltänyt ja sanoittanut Uniklubin kappaleista mm. Rakkautta ja piikkilankaa, Kukka ja Kiertää kehää.


title: Teemu Rajamäki

text: Rajamäki perusti alkuvuodesta 2011 yhtyeen Jupi7er yhdessä Negativen Antti Aatamilan, Uniklubin Antti Matikaisen sekä Bloodpitin Paavo Pekkosen kanssa. Jupiterin ensimmäinen single Ihmishirviö julkaistiin 3. lokakuuta 2011.


title: Teemu Rajamäki

text: 19. maaliskuuta 2012 Rajamäki tiedotti jättävänsä Uniklubin.


title: Teemu Rajamäki

text: Syksyllä 2017 Teemu aloitti soolouran nimellä RAJA.


title: Senja

text: Senja on suomalainen naisen etunimi.


title: Senja

text: Senja on karjalainen muunnos kreikkalaisperäisestä nimestä "Xenia", joka tarkoittaa vieraanvaraisuutta.


title: Senja

text: Senja on ollut käytössä koko maassa, eniten Itä-Suomen ortodoksisilla alueilla. Suomen almanakassa nimi on ollut vuodesta 1950.


title: Senja

text: Elokuuhun 2017 mennessä Suomessa on " Väestörekisterikeskuksen" tietojen mukaan Senja-nimen on saanut 6 913 henkilöä.


title: Jari Hemmilä

text: Jari Antero Hemmilä (s. 18. marraskuuta 1959 Tampere) on suomalainen kestävyys- ja keskimatkojen juoksija sekä maastojuoksija.


title: Jari Hemmilä

text: Hemmilä voitti 5 000 metrin juoksun Suomen mestaruuden vuonna 1985 ajalla 13.48,25. Samana vuonna hän voitti pitkän radan maastojuoksun SM-kultaa.


title: Selja (nimi)

text: Selja on suomalainen naisen etunimi sekä sukunimi. Nimi on mahdollisesti Cecilia-nimen muunnelma tai johtuu kasvisuvun nimestä seljat ("Sambucus").


title: Selja (nimi)

text: Vuoden 2015 loppuun mennessä "Väestörekisterikeskuksen" mukaan 664 henkilöä on saanut etunimekseen Selja, joista kaikki ovat naisia.


title: Absolut Vodka

text: Absolut Vodka on ruotsalainen votkamerkki, jonka on vuodesta 2008 omistanut Pernod Ricard S. A.:n hallussa oleva V&S Group. Sen toi myyntiin vuonna 1879 yrittäjä Lars Olsson Smith. Absolut Company sijaitsee Tukholmassa, mutta itse vodka valmistetaan Åhusin tislaamossa Skånessa. Nykyisin Absolut on Bacardin ja Smirnoffin jälkeen maailman kolmanneksi suurin viinatuotemerkki, ja sitä markkinoidaan 126 maassa. Sen vientimaista on suurin Yhdysvallat, jossa sitä vuonna 2003 myytiin lähes 73 miljoonaa litraa.


title: Absolut Vodka

text: Vuoden 1980 tienoilla alkaneen mainoskampanjan aikana Absolut-vodkaa on mainostettu yli 1 500 erilaisella mainoksella. Suurin osa mainoksista on hyvin samankaltaisia: Absolut-pullo keskellä, ja sen alla Absolut-sanalla alkava ytimekäs iskulause. Jotkut mainokset ovat ottaneet kantaa myös johonkin ajankohtaiseen aiheeseen.


title: Absolut Vodka

text: Absolut on luonut pullon muotoilusta tavaramerkin. Alun perin pullo muotoiltiin vanhanaikaista lääkepulloa mukaillen.


title: Absolut Vodka

text:
Flavors - Perusmaut, aikajärjestyksessä:
Uusi perusmakupullojen desing 2014


title: Absolut Vodka

text: Absolut Vodka on saatavilla useilla pulloilla ja kuorilla:


title: Signe

text: Signe on naisen etunimi.


title: Signe

text: Signe tulee muinaisskandinaavisesta nimestä "Sighne", joka tarkoittaa 'voittajatarta'. Nimi koostuu sanoista "sig" ('voitto') ja "ny" ('uusi').


title: Signe

text: Ruotsissa nimen käyttö yleistyi 1800-luvun lopulla ja Signe pääsi siellä almanakkaan 1901. Suomen almanakassa Signe on ollut 1909–1928 ja uudelleen vuodesta 1973 lähtien. Nimipäivä on 23. elokuuta


title: Signe

text: Väestörekisterikeskuksen tietojen mukaan Suomessa on 1900-luvun alusta vuoden 2009 loppuun mennessä Signe-nimen on saanut 5 420 henkilöä.


title: VisualBoyAdvance

text: VisualBoyAdvance on tietokoneella toimiva Game Boy Advance -emulaattori. VisualBoyAdvance on GNU GPL-lisenssin alainen ohjelma. Viimeisin ohjelman versio on 1.8.0 beta 3. VisualBoyAdvance on monipuolinen, koska sillä voi GBA-ROM (GBA-kasetin kuvatiedosto):ien lisäksi pelata pelejä myös aikaisemmista Game Boysta, sekä pelata lähes jokaista Game Boylle julkaistua peliä. VisualBoyAdvance ei tarvitse GBA Bios tiedostoa pelien pelaamiseen. VisualBoyAdvance:een on myös saatavilla erilaisia tyylejä, jotka muuttavat emulaattorin ulkoasun enemmän käyttäjäystävällisemmäksi. Se on saatavilla myös Wii-konsolille Homebrew Channelin kautta.


title: Veikko

text: Veikko on suomalainen miehen etunimi. Se on peräisin sanasta "veikko", joka tarkoittaa veljeä tai miestä yleensä tai hyvää toveria "("Terve veikko!" Voi, veikkonen!)". Veikon nimipäivä on ollut Suomessa 9. tammikuuta vuodesta 1928 ja muodossa Weikko vuodesta 1908. Nimi on käytössä myös Virossa suomalaisen kirjoitusasunsa lisäksi muodoissa Veiko ja Veigo. Virossakin nimipäivä on 9. tammikuuta. Viron äänneopin mukaisesti Veiko kuitenkin ääntyy lähes suomalaiseen tapaan sanan keskellä olevan k-äänteen kahdentuessa.


title: Veikko

text: Vuoden 2018 loppuun mennessä Veikko-nimen on Väestörekisterikeskuksen tietojen mukaan saanut 77 618 miestä ja muutama nainen. Virossa oli 1. tammikuuta 2016 mennessä 218 elossa olevaa Veikkoa. Veiko-nimisiä oli vastaavasti 1564 henkeä, mikä tekee siitä Viron 113. suosituimman miehen nimen. Nimi Veigo oli 73 miehellä.


title: Koiviston kirkko

text: Koiviston kirkko sijaitsee entisen Koiviston kauppalan alueella Kirkkoniemessä Neuvostoliitolle luovutetulla alueella. Koiviston maalaiskunta ja kauppala muodostivat yhteisen luterilaisen seurakunnan, jonka pääpyhäkkö Koiviston kirkko oli.


title: Koiviston kirkko

text: Koiviston edellisen puukirkon käytyä huonokuntoiseksi 1800-luvun lopulla, päädyttiin Koivistolla uuden kirkon rakentamiseen vanhan korjaamisen sijasta. Uuden kirkon suunnitteli arkkitehti Josef Stenbäck. Piirustukset valmistuivat vuonna 1901 ja kirkko rakennettiin Virolahden punaisesta graniitista vuosina 1902-1904. Kirkko vihittiin käyttöön 18. joulukuuta 1904.


title: Koiviston kirkko

text: Koiviston kirkko muistuttaa varsin paljon Stenbäckin suunnittelemaa Kuolemajärven kirkkoa. Tyyliltään Koiviston kirkko edustaa kansallisromantiikkaa.


title: Koiviston kirkko

text: Malliltaan kirkko on ristinmuotoinen. Varsinainen kirkko ilman eteisiä on 37 metriä pitkä ja 28 metriä leveä. Kirkon länsipäässä kuorin ja sen viereisen ristivarren välissä on nelikulmainen korkea kellotorni, joka kapenee suoraviivaisesti kohti huippua, jossa oli risti. Kirkon runko-osassa on jyrkkä satulakatto, jonka ristikeskuksessa on pieni torni, joka on samanmuotoinen kuin kellotornikin. Kirkon katto oli alkuperäisen suunnitelman mukaan tarkoitus tehdä punaisesta tiilistä, mutta merellisen ilmaston vuoksi katto tehtiin pellistä.


title: Koiviston kirkko

text: Kirkon massiiviset seinät ovat punaisesta graniitista ja niitä kehystävät harmaagraniitista tehdyt listoitukset. Kirkkosalin korkeiden ikkunoiden holvauksissa on kansallisromanttisia piirteitä keskiajalta. Alttariseinällä oli myös suuri, 40 m² kokoinen, ikkuna, johon alttarimaalaus tehtiin. Ristivarsien korkeiden päätyjen yläosassa on pienet ikkunaryhmät.


title: Koiviston kirkko

text: Kirkkosali oli varsin suuri, istumapaikkoja oli 1 800. Kirkkosalin katto holvattiin kivestä ja rapattiin valkoiseksi. Katon kaaria koristivat nauhamaiset maalaukset. Saarnastuolia koristi koivistolaisen kuvanveistäjän Mikko Hovin tekemä "Hyvä paimen" -aiheinen puuveistos.


title: Koiviston kirkko

text: Alttarin takana olevalla seinällä oli 40 m² kokoinen ikkuna, johon taiteilija Lennart Segerstråle maalasi vuonna 1928 lasimaalauksen. Lasimaalaus oli aikanaan Suomen suurin. Maalauksessa oli Kristus ja joukko häntä palvelevia enkeleitä. Hieman myöhemmin taiteilija Lauri Välke maalasi sivuikkunoihin lasimaalaukset, jotka esittivät apostoli Pietaria ja Paavalia.


title: Koiviston kirkko

text: Koiviston kirkon 31-äänikertaisia urkuja sanottiin "keisarinuruiksi", sillä varat niiden hankintaan oli keisari Nikolai II lahjoittanut vuonna 1905, kiitokseksi metsästysretkestään. Urut tilattiin Kangasalan urkutehtaalta ja ne valmistettiin tammesta ja kuparista. Kupariosiin tuli Stenbäckin suunnittelema metsäaiheinen kuvio.


title: Koiviston kirkko

text: Kirkossa oli myös Ruotsin kuninkaan Kustaa III:n vuonna 1777 Koiviston seurakunnalle lahjoittama kultainen ehtoolliskalkki. Koiviston mereisyydestä kertoi 1700-luvulta peräisin oleva votiivilaiva. Kirkkosalia valaisivat suuret kattokruunut.


title: Koiviston kirkko

text: Koiviston kirkko säästyi talvisodasta ilman suuria vaurioita. Sodan loppuvaiheessa, kun Koivisto oli jo Neuvostojoukkojen hallussa, käyttivät neuvostoliittolaiset kirkkoa sidontapaikkana. Välirauhan aikana kirkko toimi hevostallina ja elokuvateatterina.


title: Koiviston kirkko

text: Kun Suomi valtasi Koiviston takaisin jatkosodan alussa 1941, huomattiin kirkon sisustan kärsineen pahoja vaurioita. Venäläiset olivat tervanneet alttarin suuren lasimaalauksen, numeroineet penkit ja purkaneet urut, joiden tilalle oli asennettu konehuone. Urkujen osia löytyi sittemmin eripuolilta kauppalaa. Lisäksi takaisinvaltauksen yhteydessä neuvostoliittolainen suorasuuntaustykki tuhosi kirkon sisustusta. Jatkosodan aikana kotiseudulleen palanneet koivistolaiset korjasivat kirkkonsa, mutta 1944 kirkko oli taas jätettävä Neuvostoliitolle. Kirkon vieressä ollut vanhan kirkon kellotapuli paloi vuonna 1944.


title: Koiviston kirkko

text: Osa kirkon esineistöstä saatiin evakuoitua ja se on nykyisin sijoitettuna eri puolille Suomea. Komea, 1700-luvulta peräisin oleva kirkkolaiva on nykyisin Haminan kirkossa, kattokruunut lahjoitettiin Pornaisten ja Imatran seurakunnille sekä Korpiselän rajaseutuyhdistykselle, kynttiläkruunu lahjoitettiin Mäntsälän kirkkoon, arvokas ehtoollisvälineistö sijaitsee Kansallismuseossa. Kirkon kellot evakuoitiin talvisodassa, mutta jäivät kirkon torniin toisen evakuoinnin yhteydessä 1944.


title: Koiviston kirkko

text: Jatkosodan jälkeen venäläiset tekivät kirkosta kulttuuritalon. Kirkkosali on jaettu väliseinillä elokuvateatteriksi sekä pienemmiksi kerho- ja kokoustiloiksi. Alttari-ikkuna on muurattu umpeen. Neuvostoliiton hajoamisen jälkeen on Koivistolle perustettu Inkerin kirkon alaisen Viipurin seurakunnan alainen kappeliseurakunta. Tämä Koiviston kappeliseurakunta pitää jumalanpalveluksiaan ja muita kokoontumisiaan kirkon toisessa kerroksessa olevassa huoneessa.


title: Koiviston kirkko

text: Entiset koivistolaiset pystyttivät kirkon vierelle taiteilija Aila Salon suunnitteleman "Risti ja purje" nimisen sankarivainajien muistomerkin vuonna 1992. Vuonna 1994 entiset koivistolaiset pitivät kirkkonsa 90-vuotisjuhlan kirkonmäellä.


title: Koiviston kirkko

text: Koiviston ensimmäinen kirkko on rakennettu 1500-luvun puolivälissä, jolloin Koivistosta tuli Viipurin kappeliseurakunta, mutta tämän kirkon paikasta ei ole tarkempaa tietoa. Isonvihan aikana Koivistoa hävitettiin ja silloinen kirkko paloi vuonna 1706. Tästä kirkosta saatiin pelastettua vain yksi kello. Tämä kirkko sijaitsi todennäköisesti Kirkkosaaressa. Uutta kirkkoa alettiin rakentaa heti edellisen tuhoutumisen jälkeen ja se rakennettiin mantereelle. Vaikka kirkko oli tarkoitettu väliaikaiseksi, palveli se seurakuntaa aina vuoteen 1763 asti, jolloin rakennettiin uusi kirkko. Tämä kirkko jäi käyttämättömäksi Koiviston nykyisen kirkon valmistuttua 1904 ja se myytiin Viipurin sisälähetysseuralle, joka siirsi sen Viipuriin, jossa se tunnettiin Mikaelin kirkkona.


title: Matti Valkonen

text: Matti Juhani Valkonen (s. 17. syyskuuta 1960 Kerimäki) on suomalainen entinen kestävyys- ja keskimatkojen juoksija sekä maastojuoksija.


title: Matti Valkonen

text: Valkonen voitti 5 000 metrin juoksun Suomen mestaruuden vuonna 1988 (aika 13.36,25), 10 000 metrin mestaruuden 1990 (29.32,54) sekä maastojuoksun lyhyen radan mestaruuden 1986 ja pitkän radan 1988 . Lisäksi Valkosella on SM-pronssia 1 500 metriltä vuodelta 1985, hopeaa 5 000 metriltä 1989 ja 1990 sekä pronssia 1986 ja 1987. 10 000 metrillä Valkonen voitti kolme peräkkäistä hopeaa (1987–1989). Hallissa Valkonen voitti 1 500 metrin SM-kultaa vuonna 1983.


title: Sonja

text: Sonja on naisen etunimi.


title: Sonja

text: Sonja () on alkujaan venäläinen hellittelymuoto kreikkalaisesta nimestä "Sofia", joka merkitsee 'viisautta ja itseluottamusta'. Nimi on ollut käytössä muun muassa Saksassa, Sloveniassa, muissa Pohjoismaissa sekä englanninkielisissä maissa useimmiten muodossa "Sonia".


title: Sonja

text: Sonjan nimipäivä on 15. toukokuuta. Nimi otettiin Suomen ruotsinkieliseen kalenteriin aikaisemmin kuin suomenkieliseen, jonne Sonja pääsi 1964.


title: Sonja

text: Toukokuuhun 2018 mennessä Suomessa on Väestörekisterikeskuksen tietojen mukaan Sonja-nimen saanut 9 808 naista ja muutama mies.


title: Kurgaanikulttuuri

text: Kurgaanikulttuuri on termi, jota erityisesti Marija Gimbutas ja tämän kannattajat ovat käyttäneet oletetusta kulttuurista, joka liittyisi indoeurooppalaisten alkukotiin. Kurgaanikultuuri on eräänlainen kattotermi useille yksittäisille kulttuureille. Nimensä kulttuuri sai kuparikauden ja varhaisen pronssikauden "kurgaaneista", jotka olivat eräänlaisia hautakumpuja.


title: Kurgaanikulttuuri

text: Gimbutas esitteli kurgaanikulttuurin ensimmäisen kerran vuonna 1956. Hän myös sijoitti kulttuurin Venäjän ja Ukrainan aroille. Gimbutasin mukaan kurgaanikulttuurin alku sijoittuu noin vuoteen 4500 eaa. ja se jatkuu Mustanmeren ympäristön valloitusaikaan.


title: Kurgaanikulttuuri

text: Muiden tutkijoiden mukaan kurgaanien rakentaminen ei ole osoitus kulttuurien yhtenäisyydestä, ja teoria perustuu voimakkaisiin oletuksiin ja yksinkertastuksiin.


title: Kurgaanikulttuuri

text: Kurgaanikulttuuri on jaettu neljään ajanjaksoon. Sen toinen jakso, jolloin kulttuuri eurooppalaistuu sijoittuu vuosiin 4000–3500 eaa., jolloin kulttuurikohteita on löytynyt Ponto-Kaspian aron pohjoisosista ja Mustanmeren länsipuolelta Ukrainasta, Romaniasta, entisen Jugoslavian alueelta ja Unkarin itäosista. Kolmannessa vaiheessa, noin 3500–3000 eaa., kulttuuri levisi Keski-Eurooppaan, koko Balkanille, Etelä-Kaukasiaan, Anatolian ja Iranin pohjoisosiin. Neljännen ja viimeisen vaiheen aikana leviäminen jatkui Kreikkaan, Anatolian itäosiin ja lopulta Välimeren alueen itäosiin noin vuonna 2000 eaa.


title: Lihapulla

text: Lihapullat ovat yleensä pyöreitä, pääasiassa jauhelihasta valmistettuja lihapalleroita. Perinteinen lihapullataikina koostuu lihan lisäksi korppujauhoista, sipulista, kananmunista ja mausteista. Pullat paistetaan pannulla tai uunissa. Lihapullat muistuttavat paljon lihamureketta ja poikkeavat siitä melkeinpä vain muotonsa perusteella.


title: Lihapulla

text: Lihapullia voi tarjoilla muun muassa keitettyjen perunoiden, pastan, makaronin, perunamuusin, ranskalaisten perunoiden tai lohkoperunoiden kanssa sekä kastikkeen kera. Lihapullat saatetaan myös usein maustaa ketsupilla.


title: Tripoljen kulttuuri

text: Tripoljen kulttuuri (myös Cucutenin kulttuuri) oli kivikautinen kulttuuri Itä-Euroopassa. Se on nimetty romanialaisen Cucutenin ja ukrainalaisen Trypillian kaupunkien mukaan, koska niistä tehtiin kulttuuriin liittyvät ensimmäiset arkeologiset löydöt. Löydöt on ajoitettu ajalle 5000-3000 eaa. Kulttuurin aikana perustettiin suuria asutuskeskuksia, jotka sijaitsivat nykyisten Romanian, Ukrainan ja Moldovan alueella. Kaikki asutuskeskukset poltettiin tarkoituksella ja yksi selitys voi olla, että kansa saattoi pitää maailmaa syklisenä: noin 60-80 vuoden välein kokonaisia kaupunkeja uhrattiin ja sitten siirryttiin uuteen paikkaan.


title: Maitovalas

text: Maitovalas eli beluga ("Delphinapterus leucas") on toinen sarvivalaiden heimon kahdesta lajista, ja sukunsa ainoa.


title: Maitovalas

text: Nisäkäsnimistötoimikunta on ehdottanut, että nimitys "beluga" vahvistettaisiin tämän lajin ensisijaiseksi suomenkieliseksi nimeksi.


title: Maitovalas

text: Maitovalas on keskikokoinen valas, se kasvaa 3–6-metriseksi ja painaa 1–1,3 tonnia. Useimmat yksilöt jäävät kuitenkin vain kolmen metrin mittaisiksi. Sillä on suhteellisen lyhyt kuono ja vähän hampaita. Ylä- ja alaleuassa on kummallakin puolella 8–10 vahvaa, lyhyttä, kartion muotoista hammasta. Valaan selkäevä on surkastunut miltei pois näkyvistä, ja rintaevätkin ovat suhteellisen pienet. Sillä on selkeästi erottuvassa kaulassaan hyvin joustavat selkänikamat ja niskalihakset, jonka ansiosta se kykenee kääntelemään päätään liikuttamatta koko kehoaan, toisin kuin esimerkiksi pullokuonodelfiini. Vaikka täysikasvuinen maitovalas onkin valkoinen, poikanen on syntyessään maksanruskea ja muuttuu kasvaessaan tummanharmaaksi. Valkoisen värinsä se saa viimeistään noin kuusivuotiaana.


title: Maitovalas

text: Maitovalaita tavataan pääasiassa Pohjoisella jäämerellä, joskus kuitenkin lämpimilläkin vesillä, Pohjois-Amerikan itärannikolla ja Japanin edustalla. Ne voivat toisinaan nousta jokiinkin esimerkiksi kalastamaan.


title: Maitovalas

text: Maitovalaskantoja on pohjoisella merialueella useampia. Suurimmat kannat ovat Beringinmerellä, Beaufortinmerellä ja Hudsoninlahdella. Kesäaikana maitovalaitä esiintyy runsaasti muun muassa Vienanmerellä. Vienanmeren kanta on suhteellisen pieni eikä sen talvehtimisalue ole täysin selvitetty; kuitenkin naaraat poikasten kanssa lähtevät elokuussa pohjoiseen, iäkkäät urokset tavallisesti hieman myöhemmin. Talvisin populaation yksilöitä on jopa Novaja Zemljalla asti, jossa meri on avoinna vähintään tammikuulle.


title: Maitovalas

text: Maitovalaita on vieraillut useita kertoja myös Suomen aluevesillä, sekä Suomen- että Pohjanlahdessa. Kirjattuja havaintoja on 1860-luvulta lähtien sekä yksinäisistä valaista että usean yksilön parvista. Toistaiseksi viimeisin Suomen vesillä poikennut maitovalas nähtiin Perämerellä, Hailuodon edustalla kesällä 1986.


title: Maitovalas

text: Kansainvälinen luonnonsuojeluliitto IUCN on arvioinut maitovalaan lajina elinvoimaiseksi. Alaskan Cook Inletissä elävä populaatio on kuitenkin äärimmäisen uhanalainen.


title: Maitovalas

text: Maitovalaat ovat laumaeläimiä. Naaraiden parvissa on tyypillisesti kymmenkunta jäsentä: johtava vanha emovalas eli matriarkka ja sen eri ikäisiä jälkeläisiä. Urokset elävät usein omissa 3–15-päisissä ryhmissään.


title: Maitovalas

text: Maitovalasta kutsutaan joskus ”merten kanarialinnuksi” sen erikoisen ja monipuolisen ääntelyn vuoksi. Ääntely on hyvin voimakasta ja kuuluu vedenpinnan yläpuolellekin. Valaiden keskinäisen kommunikoinnin lisäksi ääniä käytetään kaikuluotaamiseen ja jäässä olevien hengitysreikien etsimiseen. Myös pelkkä maitovalaan hengitys aiheuttaa visertävän äänen.


title: Maitovalas

text: Kääntyvän pään vuoksi maitovalas voi uida valaaksi varsin matalassakin vedessä. Toisaalta sitä on tavattu jopa yli kilometrin syyvyydessä, ja se voi olla sukelluksissa jopa 30 minuuttia.


title: Maitovalas

text: Maitovalaat syövät ennen kaikkea kalaa, mutta myös erilaisia meren selkärangattomia. Ne saalistavat yleensä rannikkovesissä.


title: Maitovalas

text: Maitovalasnaaras kantaa hieman toista vuotta ja synnyttää huhtikuun tienoilla. Poikanen on syntyessään tumma ja saa aikuisiän vaalean värinsä vasta useamman vuoden ikäisenä. Valaan syntymäpaino on noin 80 kiloa. Naaras imettää noin kahteen vuoteen asti.